tripathysagar/odia_wiki huggingface dataset:
ଆଗାଡ଼ୁ, ୨୦୧୪ରେ ମୁକ୍ତିଲାଭ କରିଥିବା ଏକ ତେଲୁଗୁ କଥାଚିତ୍ର । ଶ୍ରୀନୁ ଭାଇତ୍‌ଲା ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ରାମ ଅଚନ୍ତ, ଗୋପିଚାନ୍ଦ ଅଚନ୍ତ ଓ ଅନିଲ ସୁଙ୍କରା ଏହି କଥାଚିତ୍ରଟି ପ୍ରଯୋଜନା କରିଥିଲେ । ଅନୀଲ ରବିପୁଡ଼ି, ଉପେନ୍ଦ୍ର ମହାଦେବ ଓ ପ୍ରବୀଣ ବର୍ମା କାହାଣୀ ରଚନା କରିଥିଲେ । ୧୪ ରିଲ୍‌ସ୍ ଏଣ୍ଟରଟେନମେଣ୍ଟ ବ୍ୟାନର ଅଧିନରେ ଏହି ଚଳଚ୍ଚିତ୍ରଟି ନିର୍ମାଣ କରାଯାଇଥିଲା । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ମହେଶ ବାବୁ ଓ ତମନ୍ନା ଭାଟିଆ । ରାଜେନ୍ଦ୍ର ପ୍ରସାଦ, ସୋନୁ ସୁଦ, ବ୍ରହ୍ମାନନ୍ଦମ, ଏମ୍.ଏସ୍. ନାରାୟଣନ୍, ବ୍ରହ୍ମାଜୀ, କିଶୋର, ନସାର, ଆଶିଷ ବିଦ୍ୟାର୍ଥୀ, ଅଜୟ, ରବି ପ୍ରକାଶ, ଶ୍ରବଣ, ଭରତ ରେଡ୍ଡୀ, ରାଓ ରମେଶ, କ୍ରୀଷ୍ଣା ମୁରଲୀ, ରଘୁ ବାବୁ, ଶେଖର, ମମତାଜ, କରୁଣ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଶ୍ରୁତି ହାସନ ଏହି କଥାଚିତ୍ରଟିରେ ଆଇଟମ ଗୀତରେ ନୃତ୍ୟ କରିଥିଲେ । ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ଏସ୍. ଥମନ । ଏହି ଚଳଚ୍ଚିତ୍ରଟି ତାଙ୍କର ସଙ୍ଗୀତ ନିର୍ଦ୍ଦେଶନାର ୫୦ ତମ ଚଳଚ୍ଚିତ୍ର ଥିଲା । କେ. ଭି. ଗୁହାନ ଏହି କଥାଚିତ୍ରଟିର ଚିତ୍ରୋତ୍ତଳନ କରିଥିଲେ ଏବଂ ଏମ୍. ଆର୍. ବର୍ମା କଥାଚିତ୍ରଟିର ସମ୍ପାଦନା କରିଥିଲେ । ମହେଶବାବୁ ଏହି କଥାଚିତ୍ରଟିରେ ଶଙ୍କର ନାମକ ଜଣେ ପୋଲିସ ଅଧିକାରୀ ଭୂମିକାରେ ଅଭିନୟ କରିଥିଲେ, ଯିଏକି ଜଣେ ଏକ୍‌କାଉଣ୍ଟର ସ୍ପେଶାଲିଷ୍ଟ ଭାବରେ ପରିଚିତ ଥିଲେ । ଶଙ୍କର ଗୋଟିଏ ବୁକ୍କାପାଟନମ୍ ନାମକ ଏକ ଗାଁକୁ ବଦଳ ହୋଇ ଆସିଲା, ଯେଉଁଠାରେ ତାକୁ ନିର୍ମାଣାଧୀନ ଥିବା ପାୱାର ପାୱାର ପ୍ଲାଣ୍ଟର ମାଲିକ ଦମୋଦରର କଳାକାରନାମା ସବୁକୁ ଖୋଜି ବନ୍ଦ କରିବା ପାଇଁ ନିଯୁକ୍ତି ଦିଆଯାଇଥିଲା । ଦାମୋଦର ସେଠାରେ ସ୍ତାନୀୟ ଲୋକଙ୍କ ସାହାଯ୍ୟରେ ଛୋଟ ଛୋଟ ଅପରାଧରୁ ଆରମ୍ଭ କରି ବଡ଼ ବଡ଼ ବେଟିଂ ଯାଏଁ କାର୍ଯ୍ୟ କରୁଥିଲା । ବଜାରରେ ପ୍ରଦୁଷିତ ମଦ ବିକ୍ରି କରିବାଠାରୁ, ବିଭିନ୍ନ ଜିନଷରେ ଘୋଟାଲା କରିବାଯାଏଁ ଅଲଗା ଅଲଗା ଦଳ ରଖିଥିଲା ଏବଂ ସେ ଦଳର ଦଳପତିମାନେ ସେ ସବୁର କାର୍ଯ୍ୟଭାର ତୁଲାଉଥିଲା । ଶଙ୍କର ସେଠାକୁ ଆସିବାପରେ ତା 'ର ଭାଇର ହତ୍ୟା ପଛରେ ଦାମୋଦରର ହାତ ଅଛି ବୋଲି ଜାଣିଲା ଏବଂ ତା'  ସ‌ହ ମିଶି କାର୍ଯ୍ୟ କରିବାର ଛଳ କରି ଜଣେ ଦଲାଲ ସାହାଯ୍ୟରେ ଦାମୋଦରର ସବୁ କଳାକାରାନାମା ବନ୍ଦ କରିବାରେ ସଫଳ ହେଲା ଏବଂ ଭାଇର ମୃତ୍ୟୁର ପ୍ରତିଶୋଧ ନେଲା । ଆଗାଡ଼ୁ ୬୫ କୋଟୀ ଭାରତୀୟ ମୁଦ୍ରାରେ ନିର୍ମିତ ହୋଇଥିଲା । ୨୮ ନଭେମ୍ବର ୨୦୧୩ରେ ଏହି ଚଳଚ୍ଚିତ୍ରଟିର ସୁଟିଂ, ଫଟୋଗ୍ରାଫି କାମ ଆରମ୍ଭ ହେଲା ଏବଂ ୫ ସେପ୍ଟେମ୍ବର ୨୦୧୪ ଯାଏଁ ଏହାର କାମ ଚାଲିଥିଲା । ହାଇଦ୍ରାବାଦର ଏହି ଚଳଚ୍ଚିତ୍ରଟିର ଅଧିକତମ ଦୃଶ୍ୟ ସୁଟିଂ କରାଯାଇଥିଲା । ଚଳଚ୍ଚିତ୍ରଟିର ବାକି କିଛି ଦୃଶ୍ୟ ମୁମ୍ବାଇ, ଗୁଜରାଟ, ବେଲ୍ଲାରୀ ଏବଂ କେରଳରେ ସୁଟିଂ କରାଯାଇଥିଲା । ଚଳଚ୍ଚିତ୍ରଟିରେ ଥିବା ଗୀତଗୁଡ଼ିକର ଦୃଶ୍ୟ ଲଦାଖ, ସୁଇଜରଲ୍ୟାଣ୍ଡ, ଉଟି, ହାଇଦ୍ରାବାଦ ଓ ବେଲ୍ଲାରୀରେ ସୁଟିଂ କରାଯାଇଥିଲା । ଚଳଚ୍ଚିତ୍ରଟିର ସୁଟିଂ ସରିବାପରର କାର୍ଯ୍ୟ ପ୍ରାୟ ୫୦ ଦିନ ଧରି ଚାଲିଥିଲା । ଯାହାକି ସୁଟିଂ ଚାଲିଥିବାବେଳେ ଆରମ୍ଭ ହୋଇଯାଇଥିଲା ଏବଂ ୧୬ ସେପ୍ଟେମ୍ବର ୨୦୧୪ରେ ଶେଷ ହୋଇଥିଲା । ଏହି ଚଳଚ୍ଚିତ୍ରଟି ୧୯ ସେପ୍ଟେମ୍ବର ୨୦୧୪ରେ ସାରା ବିଶ୍ୱରେ ୨୦୦୦ଟି ପ୍ରେକ୍ଷାଳୟରେ ମୁ୍କ୍ତିଲାଭ କରିଥିଲା । ଇରୋଜ୍ ଇଣ୍ଟରନ୍ୟାସନାଲ ଏହି କଥାଚିତ୍ରଟି ବିତରଣ କରିଥିଲା । ଆରମ୍ଭରେ ଏହି ଚଳଚ୍ଚିତ୍ରଟି ଭଲ ଚାଲିଥିଲେ ମଧ୍ୟ ଏଥିରେ ବ୍ୟବ‌ହୃତ ଶବ୍ଦ ଓ କାହଣୀ ଯୋଗୁଁ ସେ ଭଲ ବ୍ୟବସାୟ କରିପାରିନଥିଲା । ଏହି ସ‌ହିତ ସେହି ସମୟରେ ମୁକ୍ତିଲାଭ କରିଥିବା ଅନ୍ୟ ଚଳଚ୍ଚିତ୍ରଗୁଡ଼ିକ ବ‌ହୁତ ଭଲଥିବାରୁ ଏହାର ସମୁଦାୟ ବ୍ୟବସାୟ ୩୪.୨ କୋଟି ଭାରତୀୟ ମୁଦ୍ରାରେ ହିଁ ସୀମିତ ହୋଇଯାଇଥିଲା । ଅଭିନୟ ମହେଶ ବାବୁ ତମନ୍ନା ଭାଟିଆ ରାଜେନ୍ଦ୍ର ପ୍ରସାଦ ସୋନୁ ସୁଦ ବ୍ରହ୍ମାନନ୍ଦମ ଏମ୍.ଏସ୍. ନାରାୟଣନ୍ ବ୍ରହ୍ମାଜୀ ବର୍ଣ୍ଣିଲା କିଶୋର ନସାର ଆଶିଷ ବିଦ୍ୟାର୍ଥୀ ଅଜୟ ରବି ପ୍ରକାଶ ଶ୍ରବଣ ଭରତ ରେଡ୍ଡୀ ରାଓ ରମେଶ କ୍ରୀଷ୍ଣା ମୁରଲୀ ରଘୁ ବାବୁ ଶେଖର ମମତାଜ କରୁଣ ଗୀତ ଓ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲ ଏସ୍. ଥମନ । ଭାସ୍କରଭତ୍‌ଲା ଏହି କଥାଚିତ୍ରଟିର ୬ଟି ଗୀତରୁ ୪ଟୀ ରଚନା କରିଥିଲେ ଏବଂ ଶ୍ରୀ ମଣି ଗୋଟିଏ ରଚନା କରିଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୫ ନଭେମ୍ବର ବର୍ଷର ୩୦୯ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୩୧୦ତମ  । ବର୍ଷ ଶେଷ ହେବା ପାଇଁ ଆଉ ୫୬ ଦିନ ବାକି ଅଛି ।
ଏନାସିଡେନିବ  (ଇଂରାଜୀ ଭାଷାରେ ), ଇଧିଫା ଏହାର ବେପାର ନାମ, ହେଉଛି ଏକ ଔଷଧ ଯାହା ଆଇସୋସାଇଟ୍ରେଟ୍ ଡିହାଇଡ୍ରୋଜେନେଜ୍ ୨  ( 2) ଜିନର ମ୍ୟୁଟେସନ ସହିତ ତୀବ୍ର ମାଇଲୋଏଡ୍ ଲ୍ୟୁକେମିଆ   ଥିବା ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଯେତେବେଳେ ଅନ୍ୟ ଚିକିତ୍ସା ବିଫଳ ହୁଏ ସେତେବେଳେ ଏହା ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ତରଳ ଝାଡ଼ା, ଉଚ୍ଚ ବିଲିରୁବିନ ସ୍ତର ଏବଂ ଅରୁଚି ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ରେଟିନୋଇକ ଏସିଡ ସିଣ୍ଡ୍ରୋମ, ଟ୍ୟୁମର ଲାଇସିସ ସିଣ୍ଡ୍ରୋମ, ଫୁସଫୁସ ସମସ୍ୟା, ଅନୁର୍ବରତା ଏବଂ ବୃକ୍‌କ ସମସ୍ୟା ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ପରିବର୍ତ୍ତିତ ଆଇଡିଏଚ ୨ର  ( 2) କାର୍ଯ୍ୟକୁ ଅବରୋଧ କରି କାର୍ଯ୍ୟକ୍ଷମ ହୁଏ  । ୨୦୧୭ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏନାସିଡେନିବ ଅନୁମୋଦିତ ହୋଇଥିଲା । ପର୍ଯ୍ୟାପ୍ତ ଉପକାରର ପ୍ରମାଣ ଅଭାବ ହେତୁ ୨୦୧୯ ମସିହାରେ ୟୁରୋପରେ ଅନୁମୋଦନ ପ୍ରତ୍ୟାଖ୍ୟାନ କରାଯାଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏକ ମାସର ଚିକିତ୍ସା ଖର୍ଚ୍ଚ ପ୍ରାୟ ୨୯,୫୦୦ ଡଲାର ଥିଲା ।
ଡ୍ରିମ୍ ଗାର୍ଲ, ୨୦୦୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏ. ରମେଶ ପ୍ରସାଦ । ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଅଶୋକ ପତି ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସବ୍ୟସାଚୀ ମିଶ୍ର ଓ ପ୍ରିୟା ଚୌଧୁରୀ, ମିହିର ଦାସ, ଅପରାଜିତା ମହାନ୍ତି, ବିଜୟ ମହାନ୍ତି, ବବି ମିଶ୍ର, ପିଣ୍ଟୁ ନନ୍ଦ, ଜୟୀରାମ ସାମଲ, ଦେବୁ ବୋଷ, ଜିନା ସାମଲ, ସୋଫିଆ ଆଲମ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନେତ୍ରୀ ପ୍ରିୟା ଚୌଧୁରୀ ଏହି କଥାଚିତ୍ର ଜରିଆରେ ଅଭିନୟ କରିବା ଆରମ୍ଭ କରିଥିଲେ ।
କୋଲାବା  ( ) ଭାରତୀୟ ମହାନଗର ମୁମ୍ବାଇର ଏକ ଅଂଶ ତଥା ଏକ ଲୋକ ସଭା ନିର୍ବାଚନ ମଣ୍ଡଳୀ  । ୧୬ଶ ଶତାବ୍ଦୀରେ ଏହି ଦ୍ୱୀପ ଟିକୁ ପର୍ତୁଗୀଜମାନେ ଶାସନ କରୁଥିଲେ ଓ ସେତେବେଳେ ଏହାକୁ କାଣ୍ଡିଳ ବୋଲି କୁହାଯାଉଥିଲା । ୧୭ ଶ ଶତାବ୍ଦୀରେ ଇଂରେଜମାନେ ଏହାକୁ ଅଧିକାର କଳା ପରେ ଏହାର ନାମ ରଖିଲେ  " କୋଲିଓ"  । ଇତିହାସ କୋଲାବା ନାମଟି କୋଳି ଭାଷାର କୋଲାଭାତ ଶବ୍ଦରୁ ଉଦ୍ଧୃତ । ଏହି ଦ୍ୱୀପର ଆଦିମ ଅଧିବାସୀମାନେ କୋଲି ନାମକ ଜାତିର ଲୋକ ଥିଲେ । ବର୍ତ୍ତମାନ ଏହି ଅଞ୍ଚଳ ଟିକୁ କୋଲାବା ଓ ଲିଟିଲ କୋଲାବ ନାମରେ ଦୁଇଭାଗରେ ବିଭକ୍ତ କରାଯାଇଛି । ଏହା ମୁମ୍ବାଇର ସାତ ଦ୍ୱୀପ ମଧ୍ୟରୁ ଗୋଟିଏ । ପର୍ତୁଗୀଜମାନେ ଏହି ଦ୍ୱୀପ ପ୍ରାଚୀନ କାମ୍ବେର ସୁଲତାନଙ୍କଠାରୁ ୧୫୩୪ ମସିହାରେ କିଣିଥିଲେ । ସେମାନେ ଏହାକୁ ଇଂଲଣ୍ଡର ସମ୍ରାଟ ଚାର୍ଲ୍ସଙ୍କୁ ତାଙ୍କର ବିବାହ ଉପଲକ୍ଷ୍ଯେ ଉପହାର ଦେଇଥିଲେ । ୧୭୩୪ରେ ବ୍ରିଟିଶ କୋଲାବା ରିଚାର୍ଡ ବ୍ରୌଟନ ନାମକ ଜଣେ ବ୍ରିଟିଶଙ୍କୁ ବାର୍ଷିକ ୨୦୦ ଟଙ୍କାରେ ଲିଜ ଦିଆଯାଇଥିଲା । ଏହି ଲିଜ ୧୭୬୪ରେ ନବୀକରଣ ହେଇଥିଲା । ସେତେବେଳେ ଏହା କନ୍ତାଂମେଣ୍ଟ ଅଚଳ ଓ ମାଛ ଧାରା କେନ୍ଦ୍ର ଭାବରେ ବ୍ୟବହାର ହଉଥିଲା । ଆଧୁନିକ କୋଲାବା ଏକ ଉନ୍ନତ ଅଞ୍ଚଳରେ ପରିଣତ ହେଇ ଭାରତର ଗେଟୱେ ଭାବରେ ପରିଚିତ । ଏହା ମୁମ୍ବାଇ ସହରର ଏକ କେନ୍ଦ୍ର ସ୍ଥଳ ହେବା ସହ ସମସ୍ତ ସୁବିଧା ଏଠାରେ ଉପଲବ୍ଧ । ଇତିହାସ ଆତଙ୍କବଦୀ ଆକ୍ରମଣ ୨୦୦୮ , ନଭେମ୍ବର ୨୬ରେ କୋଲାବାର ବିଭିନ୍ନ ସ୍ଥାନରେ ଆତଙ୍କବଦୀ ଆକ୍ରମଣ ହେଇଥିଲା । ଏହା ମଧ୍ୟରୁ ଟାଟାଙ୍କ ତାଜ ମହଲ ପେଲେସ ହୋଟେଲ ମୁଖ୍ୟ । ଏଠି ଆକ୍ରମଣରେ ୧୦୦ରୁ ଉର୍ଦ୍ଧ ଲୋକ ପ୍ରାଣ ହରେଇଥିଲେ ।
ପର୍ଶୁରାମ ମାଝୀ  (ଜନ୍ମ: ୧ ଡିସେମ୍ବର ୧୯୬୧) ଜଣେ ଭାରତୀୟ ରାଜନୀତିଜ୍ଞ  । ସେ ଭାରତର ସଂସଦର ତଳ ସଦନ ଲୋକ ସଭାର ୧୩ଶ ଓ ୧୪ଶ ଲୋକ ସଭାକୁ ନିର୍ବାଚିତ ହୋଇଥିଲେ । ସେ ଓଡ଼ିଶାର ନବରଙ୍ଗପୁର ଲୋକ ସଭା ନିର୍ବାଚନ ମଣ୍ଡଳୀରୁ ଭାରତୀୟ ଜନତା ପାର୍ଟିର ପ୍ରତିନିଧି ଭାବରେ ଲୋକ ସଭାକୁ ନିର୍ବାଚିତ ହୋଇଥିଲେ । ଜନ୍ମ ଓ ପରିବାର ପର୍ଶୁରାମ ମାଝୀ ୧୯୬୧ ମସିହା ଡିସେମ୍ବର ୧ ତାରିଖରେ ଓଡ଼ିଶାର ନବରଙ୍ଗପୁରଠାରେ ଜନ୍ମଗ୍ରହଣ କରିଥିଲେ । ଶ୍ରୀ ମାଝୀ କୁସୁମ ମାଝୀଙ୍କୁ ବିବାହ କରିଥିଲେ । ରାଜନୈତିକ ଜୀବନ ପର୍ଶୁରାମ ମାଝୀ ୧୯୯୯ ମସିହା ଭାରତୀୟ ସାଧାରଣ ନିର୍ବାଚନରେ ଭାରତୀୟ ଜନତା ପାର୍ଟିର ପ୍ରତିନିଧି ଭାବରେ ନବରଙ୍ଗପୁର ଲୋକ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ ଓ ୧୩ଶ ଲୋକ ସଭାକୁ ନିର୍ବାଚିତ ହୋଇଥିଲେ । ଏହାପରେ ୨୦୦୪ ଭାରତୀୟ ସାଧାରଣ ନିର୍ବାଚନରେ ସେ ପୁଣିଥରେ ୨ୟଥର ପାଇଁ ୧୪ଶ ଲୋକ ସଭାକୁ ନିର୍ବାଚିତ ହୋଇଥିଲେ । ୧୯୯୯ ଓ ୨୦୦୪ ମସିହାରେ ପର୍ଶୁରାମ ନବରଙ୍ଗପୁରରୁ ଲୋକ ସଭାକୁ ନିର୍ବାଚିତ ହେବାପରେ ୨୦୦୯ରେ ପ୍ରଦୀପ ମାଝୀଙ୍କଠାରୁ ପରାସ୍ତ ହୋଇଥିଲେ ଏବଂ ୨୦୧୪ରେ ମଧ୍ୟ ପୁଣିଥରେ ନବରଙ୍ଗପୁର ଆସନରୁ ପ୍ରତିଦ୍ୱନ୍ଦିତା କରି ପରାସ୍ତ ହୋଇଥିଲେ ।
ଆଖୁ ଏକ ତୃଣ ଜାତୀୟ ଏକବୀଜପତ୍ରୀ ଉଦ୍ଭିଦ ଯାହା ଦକ୍ଷିଣ ଏସିଆର କ୍ରାନ୍ତିୟ ମଣ୍ଡଳରୁ ପୃଥିବୀର ଅନ୍ୟାନ୍ୟ ଜାଗାକୁ ବ୍ୟାପିଥିଲା। ଏହାର ଉଚ୍ଚତା ୬ରୁ ୯ ଫୁଟ ଯାଏ ହୁଏ। ଏହାର ପ୍ରାୟ ୩୭ ଟି କିସମ ରହିଛି। ଉତ୍ପାଦନ ବ୍ରାଜିଲକୁ ପୃଥିବୀର ଗୁଡ଼ ମାଠିଆ କୁହାଯାଏ କାରଣ ଏହା 2010ରେ 719,157,000 ଟନର ଆଖୁ ଉତ୍ପାଦନ କରି ବିଶ୍ୱ ରେକର୍ଡ କରିଥିଲା। ଆଖୁ ଉତ୍ପାଦନରେ ଭାରତ ହେଉଛି ପୃଥିବୀରେ ଦ୍ୱିତୀୟ  (277,750,000 ଟନ୍) ଓ ଚୀନ ପୃଥିବୀରେ ତୃତୀୟ  (111,454,000 ଟନ) ଉତ୍ପାଦନ ।
ଦେବପ୍ରସାଦ ଦାଶ, ଓଡ଼ିଶାର ଜଣେ ଜଣାଶୁଣା ଲେଖକ, ଅଭିନେତା ଓ ସମ୍ବାଦ ପାଠକ । କ୍ଷୁଦ୍ରଗଳ୍ପ, ପ୍ରବନ୍ଧ ଓ ଅନୁବାଦ ସାହିତ୍ୟ ଆଦିରେ ସେ ନିଜ ଲେଖନି ଚାଳନା କରିଥାନ୍ତି । ବିଭିନ୍ନ ପତ୍ରପତ୍ରିକାରେ ତାଙ୍କର ଲେଖା ବରାବର ଦେଖିବାକୁ ମିଳିଥାଏ । ଦୂରଦର୍ଶନର ଜଣେ ସମ୍ବାଦ ପାଠକ ଭାବରେ ସେ ଖୁବ ପରିଚିତ । ସେ, ବିଭିନ୍ନ ସାଂସ୍କୃତିକ ଓ ସାହିତ୍ୟିକ କାର୍ଯ୍ୟକ୍ରମ ପଚିଚାଳନା ମଧ୍ୟ କରିଥାଆନ୍ତି । ଇନ୍ଦ୍ରଧନୁର ଛାଇ ଓ କଥାନ୍ତର ଚଳଚ୍ଚିତ୍ର ମାଧ୍ୟମରେ, ସେ ନିଜର ଅଭିନୟ ପରାକାଷ୍ଠା ମଧ୍ୟ ପ୍ରଦର୍ଶନ କରିଛନ୍ତି । ଦେବପ୍ରସାଦ ଓଡ଼ିଶା ପ୍ରଶାସନିକ ସେବାର ଜଣେ ଅଫିସର ଭାବରେ ମଧ୍ୟ କାର୍ଯ୍ୟରତ । ଓଡ଼ିଶା ସରକାରଙ୍କ ବିଭିନ୍ନ ବିଭାଗରେ କାମକରି ସେ ବହୁବାର ବିବାଦ ମଧ୍ୟରେ ରହି ଆସିଛନ୍ତି । ୨୦୧୮ ମେ ମାସରେ ସେ ସରକାରଙ୍କଦ୍ୱାରା ନିଲମ୍ବିତ ମଧ୍ୟ ହୋଇଥିଲେ । ୨୦୨୪ ମସିହା ଜୁଲାଇ ମାସରେ ଦେବପ୍ରସାଦଙ୍କର ନିଲମ୍ବନ ଆଦେଶ ପ୍ରତ୍ୟାହୃତ ହୋଇଥିଲା ଓ ସେ ଓଡ଼ିଆ ଭାଷା, ସାହିତ୍ୟ, ସଂସ୍କୃତି ବିଭାଗର ଯୁଗ୍ମ ସଚିବ ଭାବରେ ପୁନଃସ୍ଥାପିତ ହୋଇଥିଲେ ।
ମାୟା ଏଞ୍ଜେଲୋ    ;  (ଜନ୍ମ: ୪ ଅପ୍ରେଲ ୧୯୨୮), ଜଣେ ଆମେରିକୀୟ କବି, ଗାୟିକା, ଐତିହାସିକ ଏବଂ ମାନବାଧିକାର କାର୍ଯ୍ୟକର୍ତ୍ତା ଥିଲେ  । ଜନ୍ମ‌ବେଳେ ତାଙ୍କର ନାମ ଥିଲା ମାରଗୁଏରାଇଟ୍ ଅନିଇ ଜନ୍‌ସନ୍ । ସେ ସାତଟି ଆତ୍ମକଥା, ତିନୋଟି ପ୍ରବନ୍ଧ ବ‌ହି, ଅନେକ କବିତା ବ‌ହି ରଚନା କରିଥିଲେ । ତା ' ସ ‌ହିତ ସେ ଅନେକ ନାଟକ, କଥାଚିତ୍ର ଏବଂ ଦୂରଦର୍ଶନମାନଙ୍କରେ ବିଭିନ୍ନ କାର୍ଯ୍ୟକ୍ରମରେ ୫୦ ବର୍ଷରୁ ଅଧିକ ସମୟ ଧରି କାର୍ଯ୍ୟ କରିଥିଲେ । ସେ ଅନେକ ପୁରସ୍କାର ପାଇଥିଲେ ଏବଂ ୫୦ରୁ ଅଧିକ ସମ୍ମାନ‌ଜନ‌କ ଉପାଧି ପାଇଥିଲେ । ମାୟାଙ୍କର ରଚିତ ସାତୋଟି ଆତ୍ମ‌କଥା ବ‌ହି ତାଙ୍କୁ ସବୁଠାରୁ ଅଧିକ ଲୋକପ୍ରିୟ କରାଇଥିଲା । ଏହି ବ‌ହିଗୁଡ଼ିକରେ ସେ ତାଙ୍କର ପିଲାଦିନର ଅଭିଜ୍ଞତାରୁ ବଡ଼ ହେବା ପର୍ଯ୍ୟନ୍ତ ସମସ୍ତ କଥା ଉଲ୍ଲେଖ କରିଥିଲେ । ୧୯୬୯ରେ ପ୍ରକାଶ ପାଇଥିବା ଏହି ସାତୋଟି ବ‌ହିର ପ୍ରଥମ ଭାଗଟି ଆଇ ନୋ ହ୍ୱାଏ ଦ କେଜ୍‌ଡ୍ ବାର୍ଡ଼ ସିଙ୍ଗ୍‌ସ୍ ବ‌ହିରେ ସେ ତାଙ୍କ ପିଲାଦିନରୁ ୧୭ ବର୍ଷ ବ‌ୟସ ପର୍ଯ୍ୟନ୍ତ କାହାଣୀ ବର୍ଣ୍ଣନା କରିଥିଲେ ଏବଂ ତାଙ୍କର ଆନ୍ତର୍ଜାତୀୟ ମାନ୍ୟତା ଏବଂ ପ୍ରଶଂସା ବିଷୟରେ କିଞ୍ଚିତ୍ ଉଲ୍ଲେଖ କରିଥିଲେ । ସେ ଅନେକ କିଛିରେ କାର୍ଯ୍ୟ କରିବା ପରେ କବି ଏବଂ ଲେଖକ ହୋଇଥିଲେ । ସେ ତାଙ୍କର ଯୁବାବସ୍ଥାରେ ରୋଷେୟା, ସେକ୍ସ ୱାର୍କର୍, ରାତିରେ କ୍ଲବ୍‌ରେ ନୃତ୍ୟ କରିବା, ପୋର୍ଗି ଆଣ୍ଡ ବେସ୍ ଅପେରାରେ ନାଟକରେ ଅଭିନୟ କରିବା, ଦକ୍ଷିଣୀ ଖ୍ରିଷ୍ଟିଆନ ନେତୃ ସମ୍ମିଳନୀର ଆୟୋଜିକା ଏବଂ ଇଜିପ୍ଟ ଓ ଘାନାରେ ସମ୍ବାଦ‌ଦାତା ଭାବରେ କାର୍ଯ୍ୟ କରିଥିଲେ । ସେ ବିଭିନ୍ନ ଚଳଚ୍ଚିତ୍ର ତଥା ସାଧାରଣ ଗଣମାଧ୍ୟମ ଓ ଦୂରଦର୍ଶନର ଜଣେ ଅଭିନେତ୍ରୀ, ଲେଖିକା, ନିର୍ଦ୍ଦେଶିକା ଏବଂ ପ୍ରଯୋଜିକା ଭାବରେ କାର୍ଯ୍ୟ କରିଥିଲେ । ୧୯୮୨ ମସିହାରେ ତାଙ୍କୁ ଆମରିକୀୟ ପାଠ୍ୟକ୍ରମର ପ୍ରଥମ ଅଧ୍ୟାପକଙ୍କ ନାମାନୁସାରେ ଥିବା ଉପାଧୀରେ ଉତ୍ତର କାଲିଫର୍ଣ୍ଣିଆର ୱାସିଂଟନ-ସଲେମ୍‌ର ୱେକ୍ ଫରଷ୍ଟ ବିଶ୍ୱବିଦ୍ୟାଳୟ ନାମିତ କରିଥିଲା । ସେ ମାନବାଧିକାର ଆନ୍ଦୋଳନର ଜଣେ ନିୟମିତ ସଦସ୍ୟ ଭାବରେ ମାର୍ଟିନ୍ ଲୁଥର୍ କିଙ୍ଗ୍ ଜୁନିଅର ଏବଂ ମାଲ୍‌କୋଲମ୍ ଏକ୍ସ‌ଙ୍କ ସ‌ହ କାର୍ଯ୍ୟ କରିଆସୁଥିଲେ । ୯୦ ଦଶକର ଆରମ୍ଭରେ ସେ ମାତ୍ର ଗୋଟିଏ ବର୍ଷରେ ପାଖାପାଖି ୮୦ ଥର ସମ୍ମାନ‌ଜନ‌କ ପୁରସ୍କାର ଗ୍ରହଣ କରିଥିଲେ । ୧୯୯୩ ମସିହାରେ ଆମରିକାର ରାଷ୍ଟ୍ରପତି ବିଲ୍ କ୍ଲିଣ୍ଟନ୍‌ଙ୍କର ପଦବୀଗ୍ରହଣ ସଭାରେ ମାୟା  "ଓନ୍ ଦ ପଲ୍ସ ଅଫ୍ ମର୍ଣ୍ଣିଙ୍ଗ୍" ‌ କବିତା ଆବୃତି କରିଥିଲେ । ୧୯୬୧ ମସିହାରେ ରୋବର୍ଟ ଫ୍ରୋଷ୍ଟ ଜନ୍‌ ଏଫ୍. କେନେଡ଼ୀ‌ଙ୍କର ପଦବୀଗ୍ରହଣ ସଭାରେ ପ୍ରଥମଥର ପାଇଁ ଏହିଭଳି କବିତା ଆବୃତି କରିଥିଲେ ଏବଂ ମାୟ ୨ୟ ବ୍ୟକ୍ତି ଭାବରେ ନିମନ୍ତ୍ରିତ ହୋଇଥିଲେ । ଆଇ ନୋ ହ୍ୱାଏ ଦ କେଜ୍‌ଡ୍ ବାର୍ଡ଼ ସିଙ୍ଗ୍‌ସ୍ ବ‌ହିର ପ୍ରକାଶନ ପରେ ମାୟା ଏଞ୍ଜେଲୋ ସର୍ବସାଧାରଣରେ ତାଙ୍କର ବ୍ୟକ୍ତିଗତ ଜୀବନ ବିଷୟରେ ବଖାଣିବା ଆରମ୍ଭ କରିଥିଲେ । ଆମରିକାରେ ଥିବା କଳାଗୋରା ଭେଦଭାବ ପାଇଁ ସେ କଳାଲୋକମାନଙ୍କର ଏବଂ ମ‌ହିଳାମାନଙ୍କର ପ୍ରବକ୍ତା ଭାବରେ ସମ୍ମାନ ପାଇଥିଲେ ଏବଂ ତାଙ୍କର ପ୍ରତ୍ୟେକ କାର୍ଯ୍ୟ ସେଠାରେ ଚାଲିଥିବା କଳା-ଗୋରା ଭେଦଭାବ ବିରୁଦ୍ଧରେ ପ୍ରତିବାଦର ସ୍ୱର ଭଳି କାର୍ଯ୍ୟ କରିଥିଲା । ତାଙ୍କର ଏହି ଭଳି କାର୍ଯ୍ୟ ପାଇଁ ସେ ବିଭିନ୍ନ ସ୍କୁଲ, କଲେଜ ଏବଂ ବିଶ୍ୱବିଦ୍ୟାଳୟମାନଙ୍କରେ ସାରା ବିଶ୍ୱରେ ଆଦୃତ ହୋଇଥିଲେ, ମାତ୍ର ତାଙ୍କର ଏହିଭଳି କିଛି କାର୍ଯ୍ୟ ପାଇଁ ଯୁକ୍ତରାଷ୍ଟ୍ର ଆମରିକାର କିଛି ପାଠାଗାରରେ ତାଙ୍କର ବ‌ହି ଉପରେ ପ୍ରତିବନ୍ଧ ଲଗାଇ ଦିଆଯାଇଥିଲା । ମାୟା ଏଞ୍ଜେଲୋଙ୍କର ଆତ୍ମକଥାରେ ପ୍ରକାଶ ପାଇଥିବା ସାତୋଟି କାଳ୍ପନିକ ବ‌ହି ତାଙ୍କୁ ସବୁଠାରେ ଲୋକପ୍ରିୟ କରାଇଥିଲା ଏବଂ ସମୀକ୍ଷକମାନେ ମଧ୍ୟ ଏହାକୁ ତାଙ୍କର ନିଜର କାହାଣୀ ଭାବରେ ଦର୍ଶାଇଥିଲେ । ସେ ତାଙ୍କର ଏହି ଆତ୍ମକଥାର ସାତୋଟି ବ‌ହିକୁ ଅନେକ ପ୍ରତିବନ୍ଧ ସତ୍ତ୍ୱେ ଲେଖିଥିଲେ ଏବଂ ଲେଖିବାର ଶୈଳୀକୁ ସମ୍ପୂର୍ଣ୍ଣ ବଦଳାଇଦେଇଥିଲେ । ତାଙ୍କ ରଚିତ ବ‌ହିଗୁଡ଼ିକର ପ୍ରମୁଖ ପୃଷ୍ଠଭୂମି ମୁଖ୍ଯତଃ ପରିବାର, ଯାତ୍ରା, ପରିଚୟ ଏବଂ ଜାତିବାଦ ଉପରେ ଆଧାରିତ ଥିଲା ।
ବାଟ ମହାଦେବ (ମୁକ୍ତେଶ୍ୱର ଶିବ), ଏକ ହିନ୍ଦୁ ଶିବ ମନ୍ଦିର  । ଏହା ଭୁବନେଶ୍ୱରଠାରେ ଅବସ୍ଥିତ । ଅବସ୍ଥିତି ଏହା ଲିଙ୍ଗରାଜ ମନ୍ଦିର ନିକଟରୁ କେଦାରଗୌରୀ ଲେନକୁ ଯାଇଥିବା ବିନ୍ଦୁସାଗର ରାସ୍ତାର ମଧ୍ୟସ୍ଥଳୀରେ ଅବସ୍ଥିତ । ଏଠାରେ ଭଗବାନ ଶିବ ପ୍ରସ୍ତରର ଯୋନି ମଧ୍ୟରେ ଶିବଲିଙ୍ଗ ରୂପରେ ଆରାଧ୍ୟ ଦେବତା ଭାବରେ ରହିଛନ୍ତି । ଏହି ମନ୍ଦିରର ଚତୁର୍ଦିଗରେ ରାସ୍ତା ସମୂହ ରହିଥିବା ବେଳେ ପୂର୍ବ ଦିଗରେ ୧୫ ମିଟର ଦୂରରେ ବାସୁଦେବ ମନ୍ଦିର, ପଶ୍ଚିମ ଦିଗରେ ୧୦ମିଟର ଦୂରରେ ବିନ୍ଦୁସାଗର ପୁଷ୍କରିଣୀ ଦକ୍ଷିଣରେ ୧୦୦ ମିଟର ଦୂରରେ ଲିଙ୍ଗରାଜ ମନ୍ଦିର ରହିଛି । ମନ୍ଦିରର ମୁଖ ଭାଗ ପୂର୍ବ ଦିଗକୁ ରହିଛି । ପ୍ରବାଦ ସ୍ଥାନୀୟ ପ୍ରବାଦ ଅନୁସାରେ ମହାଦେବ ଯେତେବେଳେ ଏକାମ୍ର ନଗରୀକୁ ଭ୍ରମଣ ପାଇଁ ଆସିଥିଲେ ଏଠାରେ ବିଶ୍ରାମ ନେଇଥିଲେ । ତେଣୁ ଏହି ସ୍ଥାନ ବାଟ ମହାଦେବ ଭାବରେ ନାମିତ ହେଇଥିଲା । ଏହି ମନ୍ଦିର ଲିଙ୍ଗରାଜ ମନ୍ଦିର ପରିଚାଳନା ସମିତିଦ୍ୱାରା ପରିଚାଳିତ ହେଇଥାଏ । ନିର୍ମାଣ କାଳ ଓ ସ୍ଥପତ୍ୟ ଶୈଳୀ ଏହାର ସ୍ଥପତ୍ୟ ଶୈଳୀ ଅନୁସାରେ ଏହା ୧୫ ଶ ଶତାବ୍ଦୀରୁ ୧୬ଶ ଶତାବ୍ଦୀ ମଧ୍ୟରେ ନିର୍ମିତ ହେଇଥିବାର ଅନୁମାନ କରାଯାଇଥାଏ ।  "ପିଢା"  ଦେଉଳ ଶୈଳୀରେ ଏହି ମନ୍ଦିର ପ୍ରସ୍ତରଦ୍ୱାରା ନିର୍ମିତ । ନିର୍ମାଣ ଶୈଳୀ ୧.୯୫ ବର୍ଗମିଟର ଆକାରର ଚର୍ତୁର୍ଭୁଜାକାର ଲିଙ୍ଗ ପିଠ ଥାଇ ଏହି ମନ୍ଦିର ପଞ୍ଚ-ରଥ ଶୈଳୀରେ ନିର୍ମିତ । ଉପାସନା ପୀଠର ଉଛତା ୧.୯୫ ମିଟର । ମରାମତି ଓ ଉନ୍ନୟନ କାର୍ଯ୍ୟ ହେଇଥିବାରୁ ବର୍ତ୍ତମାନ ମନ୍ଦିରର ସ୍ଥିତି ଭଲ ରହିଛି ।
ଅକ୍ଷି ତୃତୀୟା ୧୯୮୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବାବୁଲାଲ ଦୋଶୀ । କାର୍ତ୍ତିକ ଚନ୍ଦ୍ର ରଥ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ । ବାବୁଲାଲ ଦୋଶୀ ଓ ସୁଶିଲ ମୂଖାର୍ଜୀଙ୍କ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି ଚଳଚ୍ଚିତ୍ରଟି ଛାୟାବାଣୀ ପ୍ରତିଷ୍ଠାନଦ୍ୱାରା ନିର୍ମାଣ କରାଯାଇଥିଲା । ସଙ୍ଗୀତକାର ରାଖାଲ ମହାନ୍ତି ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଶରତ ପୂଜାରୀ, ଉତ୍ତମ ମହାନ୍ତି, ମହାଶ୍ୱେତା ରାୟ, ନିରଞ୍ଜନ, ରାଧା ପଣ୍ଡା, ପ୍ରଶାନ୍ତି, ଦୀପା ସାହୁ, ଅନିତା ଦାସ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଶରତ ପୂଜାରୀ ଉତ୍ତମ ମହାନ୍ତି ମହାଶ୍ୱେତା ରାୟ ନିରଞ୍ଜନ ରାଧା ପଣ୍ଡା ପ୍ରଶାନ୍ତି ଦୀପା ସାହୁ ଅନିତା ଦାସ ଗୀତ ଓ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ରାଖାଲ ମହାନ୍ତି । ଶିବବ୍ରତ ଦାସ, ବୈକୁଣ୍ଠନାଥ ମହାନ୍ତି, ନିଜାମ, କାର୍ତ୍ତିକ ଚନ୍ଦ୍ର ରଥ, ନନ୍ଦ କିଶୋର ସିଂହ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଶ୍ରୀକାନ୍ତ ଦାସ, ସୁବାସ ଦାସ, ନିଳୀମା ମିଶ୍ର, ଗୀତା ପଟ୍ଟନାୟକ, ପ୍ରଣବ ପଟ୍ଟନାୟକ, ତାନସେନ ସିଂହ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୧୮ ମାର୍ଚ୍ଚ ବର୍ଷର ୭୭ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୭୮ତମ  । ବର୍ଷ ଶେଷ ହେବା ପାଇଁ ଆଉ ୨୮୮ ଦିନ ବାକି ଅଛି ।
ହାସିମୋଟୋସ ଥାଇରଏଡାଇଟିସ  ଇଂରାଜୀ ଭାଷାରେ  ' ବା   ଏକ ଅଟୋଇମ୍ମ୍ୟୁନ ରୋଗ ଯେଉଁଥିରେ ଥାଇରଏଡ ଗ୍ରନ୍ଥି କ୍ରମାନୁସାରେ ନଷ୍ଟ ହୋଇଯାଏ । ଆରମ୍ଭରୁ କୌଣସି ଲକ୍ଷଣ ନ ଥାଇପାରେ । ସମୟ କ୍ରମେ ଥାଇରଏଡର ଆକାର ବଢ଼ିଯାଇ ଏକ କଷ୍ଟବିହୀନ ଗଳଗଣ୍ଡ/ଗଏଟର   ତିଆରି ହୁଏ । ଅବଶେଷରେ କେତେକ ଲୋକଙ୍କର ହାଇପୋଥାଇରଏଡିଜ୍ମ   ହୋଇ ଓଜନ ବୃଦ୍ଧି, ଥକ୍କା ଲାଗିବା  , କୋଷ୍ଠକାଠିନ୍ୟ, ଅବସାଦ   ଓ ଶାରୀରିକ ଯନ୍ତ୍ରଣା ଆଦି ଲକ୍ଷଣ ପ୍ରକାଶ ପାଏ । ଅନେକ ବର୍ଷ ପରେ ଥାଇରଏଡର ଆକାର କମିଯାଇ ଶୁଖିଯାଏ । ଏହି ରୋଗ ଜଟିଳ ହୋଇ ଥାଇରଏଡ ଲିମ୍ଫୋମା   ସୃଷ୍ଟି ହୋଇପାରେ । ଜେନେଟିକ    ଓ ପରିବେଶ   ପ୍ରଭାବ ଯୋଗୁ ହାସିମୋଟୋସ ଥାଇରଏଡାଇଟିସ ହୋଇପାରେ । ଏହି ରୋଗର ପାରିବାରିକ ଇତିହାସ ଥିଲେ ବା ଅନ୍ୟ କୌଣସି ଅଟୋଇମ୍ମ୍ୟୁନ   ରୋଗ ଥିଲେ ହାସିମୋଟୋସ ଥାଇରଏଡାଇଟିସ ସଙ୍କଟ ରହେ । ରକ୍ତରୁ ଥାଇରଏଡ ସ୍ଟିମୁଲେଟିଙ୍ଗ ହରମୋନ  , ଟି୪  ( 4), ଓ ଆଣ୍ଟିଥାଇରଏଡ ଆଣ୍ଟିବଡି   ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ  ।. ଗ୍ରେଭସ ଡିଜିଜ       ଓ ନନ୍‌ଟକ୍ସିକ ନୋଡ୍ୟୁଲାର ଗଏଟର   ରୋଗମାନଙ୍କରେ ମଧ୍ୟ ସମାନ ଧରଣର ଲକ୍ଷଣ ପ୍ରକାଶ ପାଏ । ହାସିମୋଟୋସ ଥାଇରଏଡାଇଟିସ ରୋଗରେ ହାଇପୋଥିରଏଡିଜ୍ମ ଥାଉ ବା ନ ଥାଉ, ଲେଭୋଥାଇରକ୍ସିନ   ଦେଇ ଚିକିତ୍ସା କରାଯାଏ । ହାଇପୋଥିରଏଡିଜ୍ମ ନ ଥିଲେ ଅନେକ ଚିକିତ୍ସା କରିବାକୁ ସୁପାରିସ କରନ୍ତି ନାହିଁ, ଅନ୍ୟ କେତେକ ଗଏଟର ଆକାର କମେଇବା ନିମନ୍ତେ ଚେଷ୍ଟା କରିବାକୁ ଚିକିତ୍ସା କରନ୍ତି । ଯେଉଁମାନଙ୍କର ହାଇପୋଥିରଏଡିଜ୍ମ ଅଛି, ସେମାନେ ବ‌ହୁତ ପରିମାଣର ଆୟୋଡିନ ଖାଇବାରୁ ବିରତ ରହିବା ଉଚିତ; କିନ୍ତୁ ଗର୍ଭାବସ୍ଥାରେ ଯଥେଷ୍ଟ ଆୟୋଡିନ ଖାଇବା ଆବଶ୍ୟକ । ଗଏଟର ଚିକିତ୍ସା ନିମନ୍ତେ କ୍ୱଚିତ୍ ଅପରେଶନ ଦରକାର ହୁଏ । ଜନସଂଖ୍ୟାର ୫% ଲୋକ ହାସିମୋଟୋସ ଥାଇରଏଡାଇଟିସ ରୋଗଦ୍ୱାରା ପୀଡ଼ିତ ହୁଅନ୍ତି । ଏହି ରୋଗ ୩୦ରୁ ୫୦ ବର୍ଷ ବ‌ଯସ ମଧ୍ୟରେ ବାହାରେ ଓ ମହିଳାମାନେ ଅଧିକ ଆକ୍ରାନ୍ତ ହୁଅନ୍ତି । ଏହି ରୋଗ ହାର ବୃଦ୍ଧି ପାଇବାକୁ ଲାଗିଛି । ସନ ୧୯୧୨ରେ ଜାପାନର ଚିକିତ୍ସକ ହାକାରୁ ହାସିମୋଟୋ   ପ୍ରଥମେ ଏହି ରୋଗ ବିଷୟ ବର୍ଣ୍ଣନା କରିଥିଲେ । ସନ ୧୯୫୭ରେ ଏହା ଏକ ଅଟୋଇମ୍ମ୍ୟୁନ ରୋଗ ଭାବରେ ଚିହ୍ନଟ ହୋଇଥିଲା ।
ସମ୍ବଲପୁର , ସମଭାଲପୁର ବା ହିରାଖଣ୍ଡ ନାମରେ ମଧ୍ୟ ପରିଚିତ , ବ୍ରିଟିଶ ଶାସନ କାଳରେ ଏକ ରାଜକୀୟ ରାଜ୍ୟ ଥିଲା । ଏହାର ରାଜଧାନୀ ସମ୍ବଲପୁର ସହରରେ ଥିଲା ଓ 1849 ମସିହାରେ ଏହି ରାଜ୍ୟକୁ ବ୍ରିଟିଶମାନେ ନିଜ ଅଧୀନକୁ ନେଇଯାଇଥିଲେ । ଏହାର ଆୟତନ 1,399 ବର୍ଗ କିଲୋମିଟର ଥିବା ବେଳେ 1901 ମସିହାରେ ଏହାର ଲୋକ ସଂଖ୍ୟା 79,900 ଥିଲା । 79,900 1901 . ଇତିହାସ ସମ୍ବଲପୁର ରାଜ୍ୟ 15 ଶ ଶତାବ୍ଦୀରେ ବଲରାମ ଦେଓଙ୍କଦ୍ୱାରା ପ୍ରତିଷ୍ଠିତ ହେଇଥିଲା । ସେ ଚୌହାନ ବଂଶର ରାଜପୁତ ଥିଲେ । ପାଟଣା ରାଜ୍ୟର ରାଜା ନରଶିଙ୍ଗ ଦେଓ ତାଙ୍କର ବ୍ରାତା ଥିଲେ । 1540ରେ ପାଟଣା ରାଜ୍ୟ ଦ୍ୱିଭାଜିତ ହେଇ ପାଟଣା ଅଂଶ ନରାଶିଙ୍ଗ ଦେଓ ଶାସକ ରହିଥିବା ବେଳେ ଉତ୍ତରାଞ୍ଚଳ ବଲରାମ ଦେଓ ଶାସନ କଲେ । ବଲରାମ ତାଙ୍କର ନୂତନ ରାଜଧାନୀ ସମ୍ବଲପୁରଠାରେ କରିଥିଲେ । . ସମ୍ବଲପୁର ରାଜ୍ୟ ଅଧୀନରେ କେତେକ ଗଡଜାତ ରାଜ୍ୟ ଥିଲେ ଓ ସରଙ୍ଗଗଡ ରାଜ୍ୟ ସହ ସମ୍ବଲପୁରର ବନ୍ଧୁତା ଥିଲା । 1800 ମସିହା ଯାଏ ଚୌହାନ ବଂଶଦ୍ୱାରା ଶାସିତ ହେବା ପରେ ଏହା ଭୋସଲେ ବଂଶ ହାତକୁ ଗଲା । ସମ୍ବଲପୁରକୁ ମରଠାମାନେ 1808 ଓ 1817ରେ ଆକ୍ରମଣ କରିଥିଲେ । ଇଂରେଜମାନେ ମରଠା ମାନଙ୍କୁ ପରାସ୍ତ କରି ଚୌହାନ ରାଜାଙ୍କୁ ରାଜ୍ୟ ଦେଇଥିଲେ । 1818 ମସିହାରେ ବ୍ରିଟିଶ ମାନଙ୍କ ତତ୍ତ୍ୱାବଧାନରେ ରେ ସମ୍ବଲପୁରର ଶାସନ ରହିଲା । 1849 ମସିହାରେ ରାଜବଂଶରେ କେହି ପୁରୁଷ ଉତ୍ତରାଧିକାରୀ ନ ରହିବାରୁ ଏହା ବ୍ରିଟିଶ ଅଧୀନକୁ ଗଲା । 1857ରେ ଏହି ରାଜପରିବାର ବଂଶଜ ସୁରେନ୍ଦ୍ର ସାଇ ବ୍ରିଟିଶ ଶାସକଙ୍କ ବିରୁଦ୍ଧରେ ବିଦ୍ରୋହ କରିଥିଲେ । ସମ୍ବଲପୁର 1858ରୁ କଟକ ଡିଭିଜନ ଅଧୀନରେ ରହି ପରେ କେନ୍ଦ୍ରୀୟ ପ୍ରଭିନ୍ସକୁ ଗଲା ।
ବୋଲଗଡ ଭାରତୀୟ ରାଜ୍ୟ ଓଡ଼ିଶାର ଖୋର୍ଦ୍ଧା ଜିଲ୍ଲାରେ ଏକ ତହସିଲ ଅଞ୍ଚଳ । ଏହା ମଧ୍ୟ ଦେଇ ଜାତୀୟ ରାଜପଥ 224 ଯାଇଛି । ଏହାକୁ ଏକ ଗ୍ରାମୀଣ ସହର ବୋଲି କୁହାଯାଉଥିଲେ ମଧ୍ୟ ଏଠାରେ ସଂସ୍କୃତିର ବହୁଳ ଉନ୍ନତି ହେଇଛି । ଏକଦା ପାଇକ ବିଦ୍ରୋହ ସମୟରେ ଏହା ଏକ ମୁଖ୍ୟ ସ୍ଥଳ ଭାବରେ ଥିଲା। ଭୌଗୋଳିକ ସ୍ଥିତି ଏହି ଗ୍ରାମ ଖୋର୍ଦ୍ଧା ଜିଲ୍ଲାର ଏକ ତହସିଲ ଇଲାକା । ଏହାର 20.1728756 85.2756 । ଏହା ଭୁବନେଶ୍ୱରଠାରୁ 59.9 କିଲୋମିଟର ଦୁରବର୍ତୀ । ଜଳବାଯୁ ଏଠାରେଗ୍ରୀଷ୍ମ କାଳରେ 42 ଡିଗ୍ରୀ ଯାଏ ଗରମ ହୁଏ । ଦର୍ଶନୀୟ ସ୍ଥାନ ସମୂହ ଘନଶ୍ୟାମ ପିଣ୍ଡିକା ସଂଗ୍ରହାଳୟ ଜଗନ୍ନାଥ ମନ୍ଦିର ଦୋଳଯାତ୍ରା ପ୍ରାନ୍ତର ମାଁ ବାଟ ମଙ୍ଗଳା ମନ୍ଦିର ମାଁ ଭୂଇ -ଆଣି ମନ୍ଦିର ଗବାଦୀ ମହାବୀର ମନ୍ଦିର ଯାନୀ ଯାତ୍ରା ଏଠାରେ ଦୂର୍ଗା ପୂଜା , ଡୋଲ ଯାତ୍ରା , ଧନୁ ଯାତ୍ରା , ଚନ୍ଦନା ଯାତ୍ରା , ଗଜଲକ୍ଷ୍ମୀ ପୂଜା ଆଦି ପ୍ରତିବର୍ଷ ହୁଏ । ବୋଲଗଡ ମହୋତଶବ ମଧ୍ୟ ଲୋକଙ୍କ ମନୋରଞ୍ଜନ ପାଇଁ ପ୍ରତିବର୍ଷ ଅନୁଷ୍ଠିତ ହେଇଥାଏ । ଶିକ୍ଷା ଏଠାରେ ହାଇ ସ୍କୁଲ ବାଳିକା ହାଇ ସ୍କୁଲ ସମେତ ଏକ କଲେଜ ମଧ୍ୟ ରହିଛି । ତାହା ଛଡା ବେସରକାରୀ ଓ ଇଂରେଜ ମାଧ୍ୟମ ସ୍କୁଲ ସବୁ ମଧ୍ୟ ରହିଛି । ଯାତାୟତ ବୋଲଗଡକୁ ପହଞ୍ଚିବା ପାଇଁ ସଡକ ପଥରେ ଭୁବନେଶ୍ୱରଠାରୁ ଯାଇ 2 ଘଣ୍ଟାରେ ପହଞ୍ଚି ହୁଏ । ନିକଟସ୍ଥ ରେଳଷ୍ଟେସନ ନୟାଗଡ଼ ଜିଲ୍ଲାର ରାଜସୁନଖଳା 8 କିଲୋମିଟର ଦୂରରେ ଅବସ୍ଥିତ । ଏହି ଗ୍ରାମର ନିକଟସ୍ଥବିମାନ ବନ୍ଦର ବିଜୁ ପଟ୍ଟନାୟକ ଅନ୍ତର୍ଜାତିକ ବିମାନ ବନ୍ଦର ଓ ଏହା 58 କିଲୋମିଟର ଦୂରରେ ଅବସ୍ଥିତ ।
ମହାଦେବ ଦେଶାଇ ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ, ଲେଖକ ଏବଂ ମହାତ୍ମାଗାନ୍ଧିଙ୍କ ନିଜସ୍ୱ ସଚିବ ଥିଲେ । ପ୍ରାରମ୍ଭିକ ଜୀବନ ୧୮୯୨ ମସିହା ଜାନୁଆରୀ ୧ ତାରିଖରେ ଗୁଜରାଟର ସୁରଟ ଜିଲ୍ଲାରେ ସରସ ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ହରିଭାଇ ଦେଶାଇ ବୃତ୍ତିରେ ବିଦ୍ୟାଳୟର ଶିକ୍ଷକ ଥିଲେ । ସାତବର୍ଷ ବୟସରେ ସେ ନିଜ ମାଆ ଯମୁନାବେହେନଙ୍କୁ ହରାଇସାରିଥିଲେ । ଦେଶାଇ ତେର ବର୍ଷ ବୟସରେ ଦୁର୍ଗାବେହେନଙ୍କୁ ବିବାହ କରିଥିଲେ । ସେ ସୁରଟ ଉଚ୍ଚବିଦ୍ୟାଳୟରେ ସ୍କୁଲଶିକ୍ଷା ଏବଂ ଏଲଫିନଷ୍ଟୋନ କଲେଜରୁ ମହାବିଦ୍ୟାଳୟ ଶିକ୍ଷା ଗ୍ରହଣ କରିଥିଲେ । ୧୯୧୩ ମସିହାରେ ସେ ନିଜ ଶିକ୍ଷା ସମ୍ପନ୍ନ କରି ବମ୍ବେର ସେଣ୍ଟ୍ରାଲ କୋପରେଟିଭ ବ୍ୟାଙ୍କରେ ଇନ୍ସପେକ୍ଟର ଚାକିରୀ କରିଥିଲେ । ମହାତ୍ମାଗାନ୍ଧିଙ୍କ ନିଜସ୍ୱ ସଚିବ ନିଜ ଅନୁବାଦିତ ବହିର ପ୍ରକାଶନ ପାଇଁ ମହାଦେବ ଦେଶାଇ ୧୯୧୫ ମସିହାରେ ମହାତ୍ମାଗାନ୍ଧୀଙ୍କୁ ଭେଟିଥିଲେ । ୧୯୧୭ ମସିହାରେ ଗାନ୍ଧୀ ଆଶ୍ରମରେ ଯୋଗ ଦେଲେ ଏବଂ ପରେ ନିଜ ପତ୍ନୀ ଦୁର୍ଗାବେହେନଙ୍କ ଚମ୍ପାରଣ ଆନ୍ଦୋଳନରେ ମଧ୍ୟ ଯୋଗ ଦେଲେ । ୧୯୧୭ ମସିହା ନଭେମ୍ବର ୧୩ ତାରିଖରୁ ୧୯୪୨ ମସିହା ଅଗଷ୍ଟ ୧୪ ତାରିଖ ପର୍ଯ୍ୟନ୍ତ ନିଜ ଡ଼ାଇରୀରେ ପ୍ରତିଦିନର ଘଟଣାବଳୀ ଲେଖିରଖୁଥିଲେ । ଏପିରିକି ଯେତେବେଳେ ବ୍ରିଟିଶ ସରକାର ପଞ୍ଜାବରେ ମହାତ୍ମାଗାନ୍ଧୀଙ୍କୁ ବନ୍ଦୀ କଲେ, ସେ ମହାଦେବ ଦେଶାଇଙ୍କୁ ନିଜ ଉତ୍ତରାଧିକାରୀ ଭାବେ ଘୋଷଣା କରିଥିଲେ । ପଚିଶ ବର୍ଷ ପାଇଁ ଗାନ୍ଧୀଙ୍କ ନିଜସ୍ୱ ସେକ୍ରେଟାରୀ ଭାବେ ସେ କାର୍ଯ୍ୟ କରିଥିଲେ । ସାହିତ୍ୟରେ ଅବଦାନ ଗୁଜରାଟୀ, ବେଙ୍ଗଲୀ ଏବଂ ଇଂରାଜୀ ଭାଷାରେ ଅନେକ ପୁସ୍ତକ ରଚନା କରିଥିଲେ । ସେ ସନ୍ଥ ଫ୍ରାନସିସ, ବୀର ବଲ୍ଲଭଭାଇ, ବେ ଖୁଦସି ଖିଦମତଗାର ଆଦି ଆତ୍ମଜୀବନୀ ଲେଖିଥିଲେ । ବଙ୍ଗଳା ଭାଷାର ଦ ସର୍ଟ ଷ୍ଟୋରୀସ ଅଫ ଶରତଚନ୍ଦ୍ର ଚଟ୍ଟୋପାଧ୍ୟାୟ, ଦ ନଭେଲ୍ଲା ବିରାଜବାହୁ ଏବଂ ରବୀନ୍ଦ୍ରନାଥ ଟାଗୋରଙ୍କର କେତେକ କବିତାକୁ ଅନୁବାଦ କରିଥିଲେ । ସେ ମଧ୍ୟ ନେହେରୁଙ୍କ ଆତ୍ମଜୀବନୀକୁ ଇଂରାଜୀରୁ ଗୁଜରାଟୀ ଭାଷାକୁ ଅନୁବାଦ କରିଥିଲେ । ୟଙ୍ଗ ଇଣ୍ଡିଆ, ନବଜୀବନ, ହରିଜନବନ୍ଧୁ ଆଦି ମହାତ୍ମାଗାନ୍ଧୀଙ୍କ ପତ୍ରିକାମାନଙ୍କରେ ସେ ଜଣେ ନିୟମିତ ସହାୟକ ଥିଲେ ।
ହାଇଡ୍ରାଲାଜିନ  (ଇଂରାଜୀ ଭାଷାରେ , ବିକ୍ରୟ ନାମ ଆପ୍ରେସୋଲିନ/ ) ଏକ ଔଷଧ ଯାହା ଉଚ୍ଚ ରକ୍ତଚାପ   ଓ ହୃଦ୍‌ପାତ ରୋଗମାନଙ୍କ ଚିକିତ୍ସାରେ ଦିଆଯାଏ  । ଗର୍ଭାବସ୍ଥା ଉଚ୍ଚରକ୍ତଚାପ   ଓ ଆଶୁ ଉଚ୍ଚ ରକ୍ତଚାପ ରୋଗ ମାନଙ୍କରେ ମଧ୍ୟ ଦିଆଯାଏ । କୃଷ୍ଣକାୟ ଲୋକଙ୍କର   ହୃଦ୍‌ପାତ ରୋଗରେ ଆଇସୋସର୍ବାଇଡ ଡାଇନାଇଟ୍ରେଟ   ଔଷଧ ସ‌ହିତ ଦେଲେ କାର୍ଯ୍ୟକାରୀ ହୁଏ । ଏହା ପାଟିରେ ବା ଶିରାଭ୍ୟନ୍ତର ଇଞ୍ଜେକସନ   ଆକାରରେ ଦିଆଯାଏ । ଔଷଧର ପ୍ରଭାବ ପ୍ରାୟ ୧୫ ମିନିଟ ମଧ୍ୟରେ ଆରମ୍ଭ ହୋଇ ୬ ଘଣ୍ଟା ପର୍ଯ୍ୟନ୍ତ ରହେ । ହାଇଡ୍ରାଲାଜିନର ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବଥାଓ ଦୃତ ହୃତ୍‌ପିଣ୍ଡ ଗତି   ଭଳି ଲକ୍ଷଣ ଦେଖାଯାଏ । ମାଇଟ୍ରାଲ ଭଲ୍ଭ   ପ୍ରଭାବିତ କରିଥିବା ରିଉମାଟିକ ହୃତ୍‌ପିଣ୍ଡ ରୋଗ   ଓ କରୋନାରୀ ଧମନୀ ରୋଗ   ଥିବା ରୋଗୀଙ୍କୁ ଏହି ଔଷଧ ଦିଆଯାଏ ନାହିଁ । ବୃକ୍‌କ ସମସ୍ୟା   ଥିଲେ ଅଳ୍ପ ମାତ୍ରାର ଔଷଧ ଦିଆଯାଏ । ରକ୍ତନଳୀ ସ୍ଫୀତକାରୀ ଶ୍ରେଣୀର   ଏହି ଔଷଧ ରକ୍ତନଳୀ ଓସାରିଆ କରି   କାର୍ଯ୍ୟସାଧନ କରେ । ସିବା   କମ୍ପାନୀର ବୈଜ୍ଞାନିକମାନଙ୍କଦ୍ୱାରା ମ୍ୟାଲେରିଆ ନିମନ୍ତେ ଔଷଧ ଖୋଜା ହେଉଥିବା ବେଳେ ହାଇଡ୍ରାଲାଜିନ ଆବିଷ୍କୃତ ହୋଇଥିଲା । ସନ ୧୯୪୯ ମସିହାରେ ଏହା ପେଟେଣ୍ଟ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ମାସର ଡୋଜର ହୋଲସେଲ ମୂଲ୍ୟ ପ୍ରାୟ ୨.୭୮ରୁ ୯.୧୧ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ପ୍ରାୟ ୫୦ରୁ ୧୦୦ ଆମେରିକୀୟ ଡଲାର ।
ଅଲେଖ ପାତ୍ର  (୧ ଜୁଲାଇ ୧୯୨୩ - ୧୭ ନଭେମ୍ବର ୧୯୯୯) ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ଏବଂ ସାଂସଦ ଥିଲେ  । ଅହିଂସା ଆନ୍ଦୋଳନର ଜଣେ ସକ୍ରିୟ ସଭ୍ୟ ଭାବରେ ସେ ଭାରତର ସ୍ୱାଧୀନତା ସଂଗ୍ରାମରେ ଯୋଗ ଦେଇଥିଲେ ଏବଂ ଓଡ଼ିଶାର ବିଭିନ୍ନ ଅଞ୍ଚଳରେ ନାରିଗକ ସଂରକ୍ଷଣ ଅଧିକାର ଆନ୍ଦୋଳନ ଆଦିରେ ଯୋଗ ଦେଇଥିଲେ । ସ୍ୱାଧୀନତା ସଂଗ୍ରାମରେ ଯୋଗଦାନ ମାତ୍ର ୧୮ ବର୍ଷ ବୟସରେ ସେ ସ୍ୱାଧୀନତା ସଂଗ୍ରାମ ଆନ୍ଦୋଳରେ ଯୋଗ ଦେଇଥିଲେ । ସ୍ୱାଧୀନତା ସଂଗ୍ରାମର ଏକ ଆନ୍ଦୋଳରେ ସେ ତାଙ୍କର ସାଙ୍ଗମାନଙ୍କ ସ‌ହିତ ବ୍ରିଟିଶମାନଙ୍କୁ ବିରୋଧ କରିବାକୁ ଯାଇ ନିମାପଡ଼ାର ପୋଲିସ ଥାନା ଜାଳି ଦେଇଥିଲେ । ଏହି ଘଟଣା ସମୟରେ ପୋଲିସ ଗୁଳିରେ ତାଙ୍କର ଜଣେ ଘନିଷ୍ଠ ସାଙ୍ଗଙ୍କର ଘଟଣାସ୍ଥଳରେ ମୃତ୍ୟ ହୋଇଯାଇଥିଲା । ସେ ସେହି ଗୁଳିକାଣ୍ଡରୁ ବଞ୍ଚିଯାଇଥିଲେ ଏବଂ ଗିରଫ ହୋଇ ପୁରୀ ଜେଲରେ ରହିଥିଲେ । ଜେଲରେ ରହି ମଧ୍ୟ ସେ ତାଙ୍କର ଗୁପ୍ତଚରମାନଙ୍କ ଜରିଆରେ ବ୍ରିଟିଶ ଶାସନ ବିରୁଦ୍ଧରେ ସଂଗ୍ରାମ ଜାରି ରଖିଥିଲେ । ଏହାପରେ ସେ ଜେଲରୁ ଖସିଯାଇ କଲିକତା ଚାଲିଯାଇଥିଲେ ଏବଂ ଗୁପ୍ତରେ ନିଜର କାର୍ଯ୍ୟ ଜାରୀ ରଖିବା ପାଇଁ ସେ ଏକ ଧନୀ ଘରେ ରହି କାମ କରୁଥିଲେ । ସେଠାରେ ସେ ଅଧିକ ଦିନ ଧରି ରହିପାରିନଥିଲେ, କାରଣ ସେ ଆଚାର୍ଯ୍ୟ ହରିହର, ଗୋପବନ୍ଧୁ ଦାସଙ୍କ ଭଳି ସ୍ୱାଧୀନତା ସଂଗ୍ରମୀଙ୍କ ସ‌ହ ମିଶି ଖୋଲାଖୋଲି ଭାବରେ ସ୍ୱାଧୀନତା ପାଇଁ ଲଢ଼େଇ କରିବାକୁ ଚାହୁଁଥିଲେ । ତେଣୁ ସେ ତାଙ୍କର ବନ୍ଧୁମାନଙ୍କର ଅନୁରୋଧରେ ଓଡ଼ିଶା ପ୍ରତ୍ୟାବର୍ତ୍ତନ କରିଥିଲେ । ମାତ୍ର ଓଡ଼ିଶା ପ୍ରତ୍ୟାବର୍ତ୍ତନ ସମୟରେ ତାଙ୍କୁ ପୁଣି ପୋଲିସ ଗିରଫ କରିଥିଲା । କଲିକତାରୁ ଆସିବାବେଳେ ପୁରୀ ରେଳ ଷ୍ଟେସନରୁ ତାଙ୍କୁ ଗିରଫ କରି ପୁଣି ପୁରୀ ଜେଲରେ ରଖାଯାଇଥିଲା । ଜେଲ ଭିତରେ ରହି ସେ ଅରଟ ସାହାଯ୍ୟରେ ସୂତା ବୁଣି ନିଜ ପାଇଁ ଲୁଗା ତିଆରି କରୁଥିଲେ, ପରିବେଶକୁ ସୁସ୍ଥ ଏବଂ ପରିଷ୍କାର ରଖିବାକୁ ସେ ଶୌଚାଳୟକୁ ନୀୟମିତ ସଫା କରୁଥିଲେ, ଗାନ୍ଧୀଜୀଙ୍କଠାରୁ ଆସୁଥିବା ବାର୍ତ୍ତା ବିଷୟରେ ଆଲୋଚନା ହେଲାବେଳେ ଯୋଗ ଦେଉଥିଲେ । କାରାଗାରରୁ ମୁକୁଳିବା ପରେ, ସେ ସ୍ୱରାଜ, ସର୍ବୋଦୟ କାର୍ଯ୍ୟ ବିଷୟରେ ପ୍ରଶିକ୍ଷଣ ନେବା ପାଇଁ ୱାର୍ଦ୍ଧା ଯାଇଥିଲେ ।
ଗୁନ୍‌ଗୁନ୍‌ ଜଣେ ଓଡ଼ିଆ ଅଭିନେତ୍ରୀ ଏବଂ ଉପସ୍ଥାପିକା । ୨୦୦୫ ମସିହାରେ ମୁକ୍ତିଲାଭ କରିଥିବା ଚଳଚ୍ଚିତ୍ର ଓମ୍ ଶାନ୍ତି ଓମ୍‌ରେ ଶିଶୁ କଳାକାର ଭାବରେ ଅଭିନୟ ଆରମ୍ଭ କରିଥିଲେ ଗୁନ୍‌ଗୁନ୍ । ସେ ସାକ୍ଷୀ ରହିଲା ଏ ସିଂହଦୁଆର ଚଳଚ୍ଚିତ୍ରରେ ପ୍ରଥମ କରି ନାୟିକା ଭାବରେ ଅଭିନୟ କରିଥିଲେ । ପରେ ପରେ ପୁପିନ୍ଦର ସିଂଙ୍କ ସ‌ହ କିଛି ଖଟା କିଛି ମିଠାରେ ସେ ମଧ୍ୟ ନାୟିକା ଭାବରେ ଅଭିନୟ କରିଥିଲେ । ଗୁନ୍‌ଗୁନ୍ ଜଣେ ଉପସ୍ଥାପିକା ଭାବରେ ଅନେକ ସ୍ଥାନରେ କାମ କରିଛନ୍ତି । ଗୁନ୍‌ଗୁନ୍‌ଙ୍କର ମାଆ ଆକାଶବାଣୀରେ ଉପସ୍ଥାପିକା ଭାବରେ କାର୍ଯ୍ୟ କରୁଥିଲେ । ତାଙ୍କଠାରୁ ଉତ୍ସାହିତ ହୋଇ ଗୁନ୍‌ଗୁନ୍ ଜଣେ ଉପସ୍ଥାପିକା ଭାବରେ କାର୍ଯ୍ୟ କରିବା ଆରମ୍ଭ କରିଥିଲେ । ସେ ଇ ଟିଭି ଓଡ଼ିଆରେ ପ୍ରସାରିତ ସିଧାପ୍ରସାରଣ କାର୍ଯ୍ୟକ୍ରମ ଫୋନ୍ ଇନ୍‌ରେ ଉପସ୍ଥାପିକା ଭାବରେ କାର୍ଯ୍ୟ କରୁଥିଲେ । ଏହି ସ‌ହିତ ସେ ଦୂରଦର୍ଶନର ଅନେକ କାର୍ଯ୍ୟକ୍ରମରେ ମଧ୍ୟ ଉପସ୍ଥାପିକା ଭାବରେ କାର୍ଯ୍ୟ କରୁଥିଲେ । ତରଙ୍ଗ ଟିଭିରେ ପ୍ରସାରିତ କାର୍ଯ୍ୟକ୍ରମ ମାଲାମାଲ୍ ଏକ୍ସପ୍ରେସ୍‌ର ୨ୟ ଏବଂ ୩ୟ ସଂସ୍କରଣରେ ଉପସ୍ଥାପିକା ଭାବରେ କାର୍ଯ୍ୟ କରିଛନ୍ତି । ଅଭିନୟ ଜୀବନ ୨୦୦୪ରେ ଓମ୍ ଶାନ୍ତି ଓମ୍ ଚଳଚ୍ଚିତ୍ରରେ ଗୁନ୍‌ଗୁନ୍ ଜଣେ ଶିଶୁ କଳାକାର ଭାବରେ ଅଭିନୟ ଆରମ୍ଭ କରିଥିଲେ । ସାଖି ରହିଲା ଏ ସିଂହଦୁଆରରେ ପ୍ରଥମ କରି ନାୟିକା ହେବାର ସୁଯୋଗ ପାଇଥିଲେ ଗୁନ୍‌ଗୁନ୍ । ପରେ ପରେ ସେ ପୁପିନ୍ଦରଙ୍କ ସ‌ହ କିଛି ଖଟା କିଛି ମିଠାରେ ମଧ୍ୟ ନାୟିକା ଭାବରେ ଅଭିନୟ କରିଥିଲେ । ଉପସ୍ଥାପିକା ଗୁନ୍‌ଗୁନ୍ ତାଙ୍କର ମାଅଙ୍କୁ ଅନୁସରଣ କରି ଜଣେ ଉପସ୍ଥାପିକା ହେବାର ସ୍ୱପ୍ନ ଦେଖିଥିଲେ । ସେ ଆକାଶବାଣୀରେ ଜଣେ ଉପସ୍ଥାପିକା ଭାବରେ କାର୍ଯ୍ୟ କରିଥିଲେ । ପରେ ପରେ ସେ ଦୂରଦର୍ଶନରେ ଏବଂ କିଛି ମଞ୍ଚରେ ଉପସ୍ଥାପିକା ଭାବରେ କାର୍ଯ୍ୟ କରିଥିଲେ । ଇଟିଭିରେ ପ୍ରସାରିତ କାର୍ଯ୍ୟକ୍ରମ ଫୁଲ ବୋବାଲରେ ପୁପିନ୍ଦରଙ୍କ ସ‌ହ ଗୁନ୍‌ଗୁନ୍ ଉପସ୍ଥାପିକା ଭାବରେ କାର୍ଯ୍ୟ କରିଥିଲେ । ରବିବାରର ସକାଳ ୯ଟାରେ ଇ ଟିଭିରେ ପ୍ରସାରିତ ସିଧାପ୍ରସାରିତ କାର୍ଯ୍ୟକ୍ରମ ଫୋନ ଇନ୍‌ରେ ଗୁନ୍‌ଗୁନ୍ ଉପସ୍ଥାପିକା ଭାବରେ କାର୍ଯ୍ୟ କରୁଥିଲେ । ପରେ ପରେ ସେ ବିଭିନ୍ନ ପୁରସ୍କାର ବିତରଣ ସମାରୋହରେ ଜଣେ ଉପସ୍ଥାପିକା ଭାବରେ କାର୍ଯ୍ୟ କରିଛନ୍ତି । ତରଙ୍ଗରେ ପ୍ରସାରିତ ମାଲାମାଲ୍ ଏକ୍ସପ୍ରେସ୍‌ର ୨ୟ ଏବଂ ୩ୟ ସଂସ୍କରଣରେ ଜଣେ ଉପସ୍ଥାପିକା ଭାବରେ କାର୍ଯ୍ୟ କରିଥିଲେ ଗୁନ‌ରଙଗୁନ୍ । ଓ ଟିଭିରେ ପ୍ରସାରିତ  'ଗପସପ କାର୍ଯ୍ୟକ୍ରମରେ ସେ ଉପସ୍ଥାପିକା ଭାବରେ କାର୍ଯ୍ୟ କରୁଛନ୍ତି ।
ପିଲିଭିତ ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ଉତ୍ତର ପ୍ରଦେଶର ପିଲି‌‌ଭିତ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପିଲିଭିତ ୨୮.୬୩୧୦ ଉତ୍ତର ଅକ୍ଷାଂଶ ଓ ୭୯.୮୦୩୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପିଲିଭିତ ସହରର ମୋଟ ଜନସଂଖ୍ୟା ୯୮୮୧ ଅଟେ । ସେଥି ମଧ୍ୟରୁ ୫୪.୨୯% ଜଣ ପରୁଷ ହୋଇଥିବା ବେଳେ ୪୫.୭୧% ଜଣ ନାରୀ ଅଟନ୍ତି । ପିଲିଭିତର ସାକ୍ଷରତା ହାର ୪୦.୬୦% ଅଟେ । ଏହା ଜାତୀୟ ହାରଠାରୁ ୨୪.୨୪% ପ୍ରତିଶତ ଅଧିକ ଅଟେ । ସେଥିରୁ ୨୮.୪୦% ପ୍ରତିଶତ ପୁରୁଷ ଓ ୧୨.୨୧% ନାରୀ ଅଟନ୍ତି । ୨୦.୪୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ପିଲିଭିତର ସରକାରୀ ଭାଷା ଅଟେ ।
ହିମାଂଶୁ ଶେଖର ଫତେସିଂହ ଜଣେ ଓଡ଼ିଆ ବିଜ୍ଞାନ ଲେଖକ । ଓଡ଼ିଶାର ଖୋର୍ଦ୍ଧା ଜିଲ୍ଲାର ଜଙ୍କିଆ ନିକଟସ୍ଥ ବାଲିଗାଡ଼ିଆ ଗ୍ରାମରେ ୧୯୭୨ ମସିହା ଫେବୃଆରୀ ୨୦ ତାରିଖ ଦିନ ଜନ୍ମଗ୍ରହଣ କରିଥିଲେ । ସେ ମୁଖ୍ୟତଃ ବିଜ୍ଞାନ ଭିତ୍ତିକ ପୁସ୍ତକ ରଚନା କରନ୍ତି ।
ସହର ଜଳୁଛି, ୧୯୯୮ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଲକ୍ଷ୍ମୀନାରାୟଣ ଅଗ୍ର‌ୱାଲ ଏବଂ ସ୍ନେହଲତା ସାହୁ । ବିଜୟ ମିଶ୍ର ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସୁଧାଂଶୁ ମୋହନ ସାହୁ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସିଦ୍ଧାନ୍ତ ମହାପାତ୍ର, ଜ୍ୟୋତି ମିଶ୍ର, ବିଜୟ ମହାନ୍ତି, ମହିର ଦାସ, ହର ପଟ୍ଟନାୟକ, ମିଥୁନ ଚକ୍ରବର୍ତ୍ତୀ, ଉତ୍ତମ ମହାନ୍ତି, ତନ୍ଦ୍ରା ରାୟ, ସୁଧାଂଶୁ ମୋହନ ସାହୁ, ମୀନକେତନ, ରାଧା ଜୈନ, ମାମିନା, ଜୟୀରାମ ସାମଲ, ସ୍ନେହା ମିଶ୍ର, ଶ୍ୱେତା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସିଦ୍ଧାନ୍ତ ମହାପାତ୍ର ଜ୍ୟୋତି ମିଶ୍ର ବିଜୟ ମହାନ୍ତି ମିହିର ଦାସ ହର ପଟ୍ଟନାୟକ ମିଥୁନ ଚକ୍ରବର୍ତ୍ତୀ ଉତ୍ତମ ମହାନ୍ତି ତନ୍ଦ୍ରା ରାୟ ସୁଧାଂଶୁ ମୋହନ ସାହୁ ମୀନକେତନ ରାଧା ଜୈନ ମାମିନା ଜୟୀରାମ ସାମଲ ସ୍ନେହା ମିଶ୍ର ଶ୍ୱେତା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ରାଧାକୃଷ୍ଣ ଭଞ୍ଜ । ନିମାଇଁ ମହାନ୍ତି, ନିଜାମ ଆଦି କଳାକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଅଭିଜିତ, ମହମଦ ଅଜିଜ୍, ସୁବାଷ ଦାସ, କବିତା କ୍ରିଷ୍ଣମୂର୍ତ୍ତୀ, ଉଦିତ ନାରାୟଣ, ଅନୁରାଧା ପୌଡ଼ୱାଲ, ବାବୁଲ ସୁପ୍ରିଓ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଇରାକ , ପଶ୍ଚିମ ଏସିଆରେ ଥିବା ଏକ ଦେଶ । ଏହାର ଦକ୍ଷିଣରେ ସାଉଦୀ ଆରବ ଓ କୁଏତ, ଉତ୍ତରରେ ତୁର୍କୀ, ଉତ୍ତର-ପଶ୍ଚିମରେ ସିରିଆ, ପଶ୍ଚିମରେ ଜୋର୍ଡାନ ଓ ପୂର୍ବରେ ଇରାନ ଅବସ୍ଥିତ । ଇରାକର ରାଜଧାନୀ ବାଗଦାଦ ଅଟେ । ପୂର୍ବରୁ ଇରାକର ନାମ  "ମେଷୋପଟାମିଆ"  ଥିଲା, ଯାହାର ଅର୍ଥ ଦୁଇ ନଦୀ ମଧ୍ୟବର୍ତ୍ତୀ ଅଞ୍ଚଳ । ଖ୍ରୀ ପୁ ୬ଷ୍ଠ ଶହସ୍ରାବ୍ଦ ସମୟରୁ ଏହା ଅନେକ ସଭ୍ୟତାର ସ୍ଥାନ ହୋଇ ଆସିଛି । ଇଉଫ୍ରେଟିସ ଓ ଟାଇଗ୍ରୀସ ନଦୀ ମଧ୍ୟବର୍ତ୍ତୀ ଏହି ଅଞ୍ଚଳକୁ ସଭ୍ୟତାର କେନ୍ଦ୍ର ଓ ଲେଖନର ଜନ୍ମ ସ୍ଥଳୀ କୁହାଯାଇଅଥାଏ । ଇରାକ ଅତୀତରେ ଅନେକ ସାମ୍ରାଜ୍ୟର ଅଂଶ ରହି ଆସିଛି । ଅଧିକାଂଶ ଇରାକ ବାସୀ ସିହା ମୁସଲିମ ଅଟନ୍ତି । ରାଜନୀତି ୧୯୬୩ ମସିହାରୁ ୨୦୦୩ ପର୍ଯ୍ୟନ୍ତ ଇରାକ ବାଥ୍    '  ଦ୍ୱାରା ଶାସିତ ହେଉଥିଲା । ସଦ୍ଦାମ ହୁସେନ ଏହି ଦଳର ସଭାପତି ଥିଲେ । ୧୯୯୦ ମସିହାରେ କୁଏତ୍ ଉପରେ ଇରାକର ଆକ୍ରମଣ ପରେ, ଯୁକ୍ତରାଷ୍ଟ୍ର ଆମେରିକା, ବ୍ରିଟେନ୍, ସାଉଦୀ ଆରବ, ଫ୍ରାନ୍ସ, ଇଟାଲୀ ଆଦି ଦେଶମାନେ ମିଶିକରି ଯୁଦ୍ଧ କରିଥିଲେ । ୨୦୦୩ ମସିହାରେ ଅମେରିକା, ଭୂଗୋଳ ଇରାକ ୨୯  ଓ ୩୮  ଉତ୍ତର ଅକ୍ଷାଂଶ ଓ ୩୯  ଓ ୪୯  ପୂର୍ବ ଦୈର୍ଘ୍ୟ ମଧ୍ୟରେ ଅବସ୍ଥିତ ।
ବିଧୁଭୂଷଣ ପ୍ରହରାଜ  (୧୮ ଜାନୁଆରୀ ୧୯୫୨- ୩୧ ଅଗଷ୍ଟ ୨୦୧୫) ଜଣେ ଓଡ଼ିଆ ରାଜନୀତିଜ୍ଞ  । ବିଧୁ ଭୂଷଣ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୦ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ସେ ଚୌଦ୍ୱାର-କଟକ ବିଧାନ ସଭା ନିର୍ବାଚନ ମଣ୍ଡଳୀରୁ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବିଧୁଭୂଷଣ ପ୍ରହରାଜ ୧୯୫୨ ମସିହାର ଜାନୁଆରୀ ମାସ ୧୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବୀରକିଶୋର ପ୍ରହରାଜ ଏବଂ ପତ୍ନୀଙ୍କ ନାମ ଚାରୁଲତା ପ୍ରହରାଜ । ବିଧୁ ଭୂଷଣଙ୍କର ଶିକ୍ଷାଗତ ଯୋଗ୍ୟତା ପଦାର୍ଥ ବିଜ୍ଞାନରେ ସ୍ନାତକୋତ୍ତର । ରାଜନୈତିକ ଜୀବନ ବିଧୁଭୂଷଣ ପ୍ରହରାଜ ଓଡ଼ିଶା ବିଧାନ ସଭା ନିର୍ବାଚନରେ ସ୍ୱାଧୀନ ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ମୃତ୍ୟୁ ବିଧୁଭୂଷଣ ୨୦୧୫ ମସିହାର ଅଗଷ୍ଟ ମାସ ୩୧ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୩ ବର୍ଷ ବୟସ ହୋଇଥିଲା ।
ଐଶ୍ୱର୍ଯ୍ୟା ରାୟ ବଚ୍ଚନ  (ଜନ୍ମ: ୧୧ ନଭେମ୍ବର ୧୯୭୧), ଜଣେ ଭାରତୀୟ କଥାଚିତ୍ର ଅଭିନେତ୍ରୀ  । ପୁରସ୍କାର ବଲିଉଡ୍‍ ଅଭିନେତ୍ରୀ ଐଶ୍ୱର୍ଯ୍ୟା ରାଏ ବଚନଙ୍କୁ ତାଙ୍କର ଉଲ୍ଲେଖନୀୟ କାର୍ଯ୍ୟ ପାଇଁ ମେରିଲ୍‍ ଷ୍ଟ୍ରିପ୍‍ ପୁରସ୍କାରରେ ସମ୍ମାନିତ କରାଯାଇଛି ।
ଭିକାରୀ ଘାସି  (ଜନ୍ମ: ୧ ଜାନୁଆରୀ ୧୯୧୦) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରଜନୀତିରେ ଗଣତନ୍ତ୍ର ପରିଷଦର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୫୨ ଓ ୧୯୫୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଗଣତନ୍ତ୍ର ପରିଷଦର ପ୍ରାର୍ଥୀ ଭାବରେ ସମ୍ବଲପୁର-ରେଢ଼ାଖୋଲ ଯୁଗ୍ମ ଓ ସମ୍ବଲପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ ଓ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଭିକାରୀ ୧୯୧୦ ମସିହାର ଜାନୁଆରୀ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସବା ସୁନା ଓ ପତ୍ନୀଙ୍କ ନାମ ଅନୁପମା ସୁନା । ତାଙ୍କ ଶିକ୍ଷାଗତ ଯୋଗ୍ୟତା ଥିଲା ମାଟ୍ରିକ୍ । ରାଜନୈତିକ ଜୀବନ ଭିକାରୀ ଓଡ଼ିଶା ରାଜନୀତିରେ ଅଖିଳ ଭାରତୀୟ ଗଣତନ୍ତ୍ର ପରିଷଦର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ଭିକାରୀ ୧୯୫୨ ମସିହାରେ ସ୍ୱାଧୀନ ଭାରତର ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସମ୍ବଲପୁର-ରେଢ଼ାଖୋଲ ଯୁଗ୍ମ ବିଧାନ ସଭା ନିର୍ବାଚନ ମଣ୍ଡଳୀରୁ ଗଣତନ୍ତ୍ର ପରିଷଦର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ଶ୍ରଦ୍ଧାକର ସୁପକାରଙ୍କ ସହ ବିଜୟୀ ହୋଇ ୧ମ ଓଡ଼ିଶା ବିଧାନ ସଭାକୁ ନିର୍ବଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୫୨ ମସିହାରୁ ୧୯୫୭ ଯାଏଁ ବିଧାନ ସଭାର କାର୍ଯ୍ୟକାଳ ଶେଷ ହେବାଯାଏଁ କାର୍ଯ୍ୟ କରିଥିଲେ ।
ଇଡାରୁସିଜୁମାବ, ପ୍ରକ୍ସବିଣ୍ଡ ଏକ ବେପାର ନାମ, ଏକ ଔଷଧ ଯାହା ଡାବିଗାଟ୍ରାନର ପ୍ରଭାବକୁ ଓଲଟାଇବା ପାଇଁ ବ୍ୟବହୃତ ହୁଏ। ନିର୍ଦ୍ଦିଷ୍ଟ ଭାବରେ ଏହା ବ୍ୟବହୃତ ହୁଏ ଯଦି ପ୍ରବଳ ରକ୍ତସ୍ରାବ କିମ୍ବା ଜରୁରୀ ଅସ୍ତ୍ରୋପଚାର ଆବଶ୍ୟକ ହୁଏ । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ବାନ୍ତି, ଏବଂ କୋଷ୍ଠକାଠିନ୍ୟ ହୋଇପାରେ । ଗୁରୁତର ପାର୍ଶ୍ୱ ପ୍ରତିକ୍ରିୟାରେ ରକ୍ତ ଜମାଟ ବାନ୍ଧିବା ଏବଂ ଆଲର୍ଜି ପ୍ରତିକ୍ରିୟା ହୋଇପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଡାବିଗାଟ୍ରାନ୍ ସ‌ହିତ ସଂଲଗ୍ମ ହୋଇ ତାହାକୁ ନିଷ୍କ୍ରିୟ କରି କାର୍ଯ୍ୟକ୍ଷମ ହୁଏ । ୨୦୧୫ ମସିହାରେ ଆମେରିକାରେ ଏବଂ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର କରିବା ପାଇଁ ଇଡାରୁସିଜୁମାବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏକ ମାତ୍ରା ଔଷଧର ମୂଲ୍ୟ ୨୪୦୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୪୫୦୦ ଡଲାର ।
ଦେବପ୍ରିୟ ପ୍ରିୟଦର୍ଶୀ ଚକ୍ର  (ଜନ୍ମ: ୧୯ ଜୁଲାଇ ୧୯୮୧) ଜଣେ ଭାରତୀୟ ଓଡ଼ିଆ ଭାଷୀ ଅଧ୍ୟାପକ ଓ ଲେଖକ  । ସେ ଗଳ୍ପ, କବିତା, ଆଲୋଚନା ଓ ଲଳିତ ନିବନ୍ଧ ଆଦି ଲେଖନ୍ତି । ତାଙ୍କ ପ୍ରକାଶିତ ପୁସ୍ତକ ମଧ୍ୟରେ ପର୍ବ, ଡମ୍ବରୁ ଓ ଅନ୍ୟାନ୍ୟ ଗଳ୍ପ, ଈଶ୍ୱର ମାଫକର, ଶବ୍ଦର ସୀମାରେଖା, ତାପମାତ୍ରା, ସାତବାର କଥା, ବାରମାସ କଥା ଇତ୍ଯାଦି ଅନ୍ୟତମ । ତାଙ୍କର ସାହିତ୍ୟ ରଚନା ପାଇଁ ସେ ରବି ପଟ୍ଟନାୟକ ସ୍ମୃତି ପୁରସ୍କାର  (୨୦୦୦, ଡମ୍ବରୁ ଗଳ୍ପ ସଂକଳନ ପାଇଁ), ଓଡ଼ିଶା ସାହିତ୍ୟ ଏକାଡେମୀ ପ୍ରଦତ୍ତ ରାଜ୍ୟ ଯୁବ ପୁରସ୍କାର, କେନ୍ଦ୍ର ସଂସ୍କୃତି ମନ୍ତ୍ରଣାଳୟ ପ୍ରଦତ୍ତ ଜୁନିଅର ଫେଲୋସିପ୍‌, କଳିଙ୍ଗ ପୃସ୍ତକମେଳା ପୁରସ୍କାର, କେଦାରନାଥ ଗବେଷଣା ପ୍ରତିଷ୍ଠାନ ସମ୍ମାନ, କଳିଙ୍ଗ ଲିଟରାରୀ ଫେଷ୍ଟିଭାଲ ଯୁବ ପୁରସ୍କାର, ଅନ୍ୱେଷା ସାହିତ୍ୟ ସଂସଦ ପ୍ରଦତ୍ତ ଶ୍ରୀକାନ୍ତ ଦାଶ ସ୍ମୃତି ସମ୍ମାନ ଆଦିରେ ସମ୍ମାନିତ  । ସେ ବାରିପଦାସ୍ଥିତ ମହାରାଜା ପୂର୍ଣ୍ଣଚନ୍ଦ୍ର ସ୍ବୟଂଶାସିତ ମହାବିଦ୍ୟାଳୟର ଓଡ଼ିଆ ବିଭାଗରେ ସହକାରୀ ଅଧ୍ୟାପକ ଭାବେ କାର୍ଯ୍ୟରତ । ଜୀବନୀ ଦେବପ୍ରିୟ ପ୍ରିୟଦର୍ଶୀ ଚକ୍ର ୧୯୮୧ ଜୁଲାଇ ୧୯ରେ କେନ୍ଦୁଝର ଜିଲ୍ଲାର ପଣ୍ଡଆ ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ବିପିନ ବିହାରୀ ଚକ୍ର । ସେ ବୃତ୍ତିଗତ ଭାବରେ ସାମ୍ବାଦିକତାରୁ ଆରମ୍ଭ କରି ଇଷ୍ଟର୍ଣ୍ଣ ମିଡ଼ିଆ ଲିମିଟେଡ୍ ପ୍ରକାଶିତ ପୌରୁଷର ସମ୍ପାଦନାରେ ସହାୟତା ଏବଂ ତା 'ପରେ ଅଧ୍ୟାପନା ଆରମ୍ଭ କରିଥିଲେ । ସାହିତ୍ୟ ରଚନା ସେ ସ୍କୁଲରେ ପଢ଼ିବା ଦିନରୁ ଓଡ଼ିଆରେ ସାହିତ୍ୟ ରଚନା ଆରମ୍ଭ କରିଥିଲେ । ପଞ୍ଚମ ଶ୍ରେଣୀରେ ପଢିବାବେଳେ ପାଠ୍ୟପୁସ୍ତକ ସାହିତ୍ୟ ବହି ଏବଂ ପତ୍ରପତ୍ରିକା ପଢ଼ିବା ଆରମ୍ଭ କରିଥିଲେ । ଏକ ସାକ୍ଷାତକାରରେ ସେ ରାମକୃଷ୍ଣ ମିଶନ ପ୍ରକାଶିତ ସ୍ୱାମୀ ବିବେକାନନ୍ଦଙ୍କ ବାବଦୀୟ ଚଟି ବହି, ପ୍ରେମଚନ୍ଦଙ୍କ କାହାଣୀମାଳା, ଦସ୍ୟୁ ରତନ ସିରିଜର ଡିଟେକଟିଭ ବହି ଆଦି ପଢ଼ିଥିଲେ ବୋଲି କହିଥିଲେ । ତାଙ୍କର ପ୍ରଥମ ପ୍ରକାଶିତ ଲେଖା ଥିଲା ମୀନାବଜାରର ୧୯୯୯ ମସିହା ସେପ୍ଟେମ୍ବର ସଂଖ୍ୟାରେ ପ୍ରକାଶ ଶିଶୁ କବିତା ସୁନାଝିଅ ମାମା ଏବଂ ତାହା ସେ ତାଙ୍କ ଭାଣିଜୀକୁ ଲେଖିଥିଲେ । ତାଙ୍କ ରଚିତ ସାହିତ୍ୟ ବିଭାବ ମଧ୍ୟରେ କବିତା, ଗପ, ପ୍ରବନ୍ଧ, ଫିଚର ଓ ସମାଲୋଚନା ଆଦି ଅନ୍ୟତମ । ତାଙ୍କ ରଚନା ପୌରୁଷ ଓ କଥା ଆଦି ସାହିତ୍ୟ ପତ୍ରିକା ତଥା ସମ୍ବାଦପତ୍ରରେ ଏବଂ ପୁସ୍ତକ ଭାବେ ପ୍ରକାଶିତ । ତାଙ୍କ ଲେଖାର ବିଷୟବସ୍ତୁ ପ୍ରେମ, ବିରହ, ବିଷାଦ, ମାନବିକତା ଆଦିକୁ କେନ୍ଦ୍ରକରି । ରଚନାବଳୀ ପର୍ବ ଡମ୍ବରୁ ଓ ଅନ୍ୟାନ୍ୟ ଗଳ୍ପ ଈଶ୍ୱର ମାଫକର ଶବ୍ଦର ସୀମାରେଖା ତାପମାତ୍ରା ସାତବାର କଥା ବାରମାସ କଥା ପୁରସ୍କାର ଓ ସମ୍ମାନ ଦେବପ୍ରିୟ ପ୍ରିୟଦର୍ଶୀ ଚକ୍ର ତାଙ୍କର ସାହିତ୍ୟ ରଚନା ପାଇଁ ରେଭେନ୍ସା ବିଶ୍ୱବିଦ୍ୟାଳୟର ସ୍ନାତକୋତ୍ତର ଓଡ଼ିଆ ବିଭାଗରୁ ୨୦୦୩ ଓ ୨୦୦୪ ବର୍ଷ ପାଇଁ ସାହିତ୍ୟ ଶ୍ରୀ ସମ୍ମାନ, ରାୟବାହାଦୂର ଆର୍ତ୍ତବଲ୍ଲଭ ମହାନ୍ତି ସ୍ମୃତି ସମ୍ମାନ, ସମ୍ବାଦର ଓଡ଼ିଆ ଗପର ଆସନ୍ତା କାଲି ସମ୍ମାନ, ୨୦୦୦ରେ ଡମ୍ବରୁ ଗଳ୍ପ ସଂକଳନ ପାଇଁ ଭୁବନେଶ୍ୱର ପୁସ୍ତକମେଳାର ରବି ପଟ୍ଟନାୟକ ସ୍ମୃତି ଗଳ୍ପ ପୁରସ୍କାର, ପି.କେ ମହାନନ୍ଦିଆ ଫାଉଣ୍ଡେସନ୍ ପୁରସ୍କାର ଆଦି ପୁରସ୍କାର ଲାଭକରିଛନ୍ତି ।
ରାଜଗଡ଼, ମଧ୍ୟପ୍ରଦେଶ ଏକ ଭାରତୀୟ ପୌରପାଳିକା   ଅଟେ । ଏହା ମଧ୍ୟପ୍ରଦେଶର ରଜ୍‌‌ଗଡ଼ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ରାଜଗଡ଼, ମଧ୍ୟପ୍ରଦେଶ ୨୫.୪୬୯୫ ଉତ୍ତର ଅକ୍ଷାଂଶ ଓ ୭୭.୯୫୫୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୦୧୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରାଜଗଡ଼, ମଧ୍ୟପ୍ରଦେଶ ସହରର ମୋଟ ଜନସଂଖ୍ୟା ୩୭୮୧୬ ଅଟେ । ସେଥି ମଧ୍ୟରୁ ୫୩.୧୭% ଜଣ ପରୁଷ ହୋଇଥିବା ବେଳେ ୪୬.୮୩% ଜଣ ନାରୀ ଅଟନ୍ତି । ରାଜଗଡ଼, ମଧ୍ୟପ୍ରଦେଶର ସାକ୍ଷରତା ହାର ୬୪.୫୮% ଅଟେ । ଏହା ଜାତୀୟ ହାରଠାରୁ ୦.୨୬% ପ୍ରତିଶତ ଅଧିକ ଅଟେ । ସେଥିରୁ ୩୮.୮୮% ପ୍ରତିଶତ ପୁରୁଷ ଓ ୨୫.୭୦% ନାରୀ ଅଟନ୍ତି । ୧୫.୨୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ରାଜଗଡ଼, ମଧ୍ୟପ୍ରଦେଶର ସରକାରୀ ଭାଷା ଅଟେ ।
ଢାଲେଶ୍ୱରୀ ନଦୀ  ବଙ୍ଗଳା:         ବାଂଲା ଦେଶକୁ ପ୍ରବାହିତ ହେଇଥିବା ଭାରତୀୟ ନଦୀ ଯମୁନାର ଏକ ବୃହତ ଉପନଦୀ । ଏହାର ଦୈର୍ଘ୍ୟ 160 କିଲୋମିଟର । ଏହା ଟଙ୍ଗାଇଲ ଜିଲ୍ଲାରେ ଯମୁନା ନଦୀରୁ ବାହାରି ଦୁଇଟି ଶାଖା ହେଇ ଢାଲେଶ୍ୱରୀ ଓ କାଳିଗଙ୍ଗା ନାମରେ ମାନିକଗଞ୍ଜ ଜିଲ୍ଲାକୁ ପ୍ରବାହିତ ହୁଏ । ତାହା ପୁଣି ଶୀତଳାକ୍ଷୀ ନଦୀ ସହ ମିଳିତ ହୁଏ । ଏହା ନାରାୟନଗଞ୍ଜ ଜିଲ୍ଲାରୁ ମିଳିତ ଭାବରେ ପ୍ରବାହିତ ହେଇ ମେଘନା ନଦୀରେ ବିଲୟ ହୁଏ । ଏହା ଏକ ଗଭୀର ନଦୀ । ଏହାର ହାରାହାରି ଗଭୀରତା 122 ଫୁଟ ଓ ସର୍ବାଧିକ ଗଭୀରତା 265 ଫୁଟ । ଏହା ପ୍ରଥମେ ପଦ୍ମା ନଦୀର ଅଂଶ ଥିଲା । ପରେ ପଦ୍ମା ନଦୀର ଗତିପଥରେ ପରିବର୍ତନ ଘଟିଥିଲା । ପଦ୍ମା ନଦୀ ବିଗତ ଶତାବ୍ଦୀ ମାନଙ୍କୁ ତାହାର ଗତିପଥ ଅନେକ ଥର ପରିବର୍ତନ କରି ବର୍ତ୍ତମାନ ସ୍ଥିତିକୁ ଆସିଛି ।
୩୦ ଫେବୃଆରୀ ତାରିଖଟି କିଛି ପଞ୍ଜିକା  (କ୍ୟାଲେଣ୍ଡର)ରେ ସ୍ଥାନ ପାଇଛି କିନ୍ତୁ ଗ୍ରେଗୋରି ପାଞ୍ଜିରେ ଏଭଳି କୌଣସି ଦିବସ ନାହିଁ  । ଗ୍ରେଗୋରି ପାଞ୍ଜିରେ ଫେବୃଆରୀ ମାସଟି କେବଳ ୨୮ ଦିନିଆ ହୋଇଥାଏ, କିମ୍ବା ଅଧି ବର୍ଷ ସମୟରେ ୨୯ ଦିନିଆ ହୋଇଥାଏ । ୩୦ ଫେବୃଆରୀ ଦିବସଟି ଏକ ବ୍ୟଙ୍ଗ-ତାରିଖ  , ଯାହା କେବେ ହୋଇନାହିଁ କିମ୍ବା କେବେ ହୋଇପାରିବ ନାହିଁ, ସୂଚିତ କରିବାପାଇଁ ବ୍ୟବହାର କରାଯାଏ । ସ୍ୱେଡିଶ ପଞ୍ଜିକା ୧୭୧୨ ମସିହାରେ ଫେବୃଆରୀ ୩୦ ତାରିଖ ସ୍ୱିଡେନର ଏକ ସତ ସତିକା ତାରିଖ । ବିଭିନ୍ନ ଦେଶରେ କିଛି ନିକଟତର ତାରିଖର ବ୍ଲକକୁ ବାଦ୍ ଦେଇ ଜୁଲିଆନ୍ କ୍ୟାଲେଣ୍ଡରରୁ ଗ୍ରେଗୋରୀ କ୍ୟାଲେଣ୍ଡରକୁ ପରିବର୍ତ୍ତନ କରାଯାଇଥିଲା । କିନ୍ତୁ ସ୍ୱେଡିଶ ସାମ୍ରାଜ୍ୟ ଏପରି ନକରି ୧୭୦୦ରୁ ୧୭୪୦ ଯାଏ ସମସ୍ତ ଅଧି ବର୍ଷକୁ ବାଦ୍ ଦେଇ ଧୀରେ ଧୀରେ ଏହି କାର୍ଯ୍ୟ କରିବାପାଇଁ ଯୋଜନା କରିଥିଲେ । ୧୭୦୦ ମସିହାର ଫେବୃଆରୀ ମାସରେ ଅଧିବର୍ଷକୁ ବାଦ ଦିଆ ଯାଇଥିଲେହେଁ, ସେହି ବର୍ଷଠାରୁ ଆରମ୍ଭ ହୋଇଯାଇଥିଲା, ଯାହାଦ୍ୱାରା ସ୍ୱେଡିଶମାନଙ୍କର କ୍ୟାଲେଣ୍ଡର ବଦଳ ଉପରୁ ଧ୍ୟାନ ଉଠିଯାଇଥିଲା । ଏହାଯୋଗୁଁ ପରବର୍ତ୍ତୀ ଏମିତି ଦୁଇଟି ଅବସରରେ ଆଉ ଅଧିବର୍ଷ ବାଦ ଦିଆଯାଇପାରିଲା ନାହିଁ ଏବଂ ୧୭୦୪ ଓ ୧୭୦୮ ମସିହାରେ ଅଧିବର୍ଷ ରହିଲା । ଏହିଭଳି ଦ୍ୱନ୍ଦରୁ ବାହାରିବ ପାଇଁ ଏବଂ ଆଗକୁ କୌଣସି ଭୁଲ ନ କରିବା ପାଇଁ, ଜୁଲିଆନ କ୍ୟାଲେଣ୍ଡରକୁ ୧୭୧୨ରେ ପୁନଃସ୍ଥାପିତ କରିଦିଆଗଲା ଓ ଗୋଟିଏ ଅଧିକ ଅଧିବର୍ଷ ଯୋଡି ଦିଆଗଲା । ଏଣୁ ଏହି ବର୍ଷଟି କ୍ୟାଲେଣ୍ଡରରେ ଏକମାତ୍ର ବାସ୍ତବ ୩୦ ଫେବୃଆରୀ ତାରିଖ ଭାବେ ଜଣା । ସେହିଦିନଟି ପ୍ରକୃତରେ ଜୁଲିଆନ କ୍ୟାଲେଣ୍ଡରର ଫେବୃଆରୀ ୨୯ ତାରିଖ ଏବଂ ଗ୍ରେଗୋରୀ କ୍ୟାଲେଣ୍ଡରର ମାର୍ଚ୍ଚ ୧୧ ତାରିଖ ସହ ସମାନ । ସ୍ୱେଡିଶମାନଙ୍କର ଗ୍ରେଗୋରୀ ପାଞ୍ଜିକୁ ପରିବର୍ତ୍ତନ ୧୭୫୩ ମସିହାରେ ଶେଷ ହୋଇଥିଲା, ଏଥିରେ ସେମାନେ ଫେବୃଆରୀ ମାସର ୧୨ଟି ଦିବସକୁ ବାଦ ଦେଇଥିଲେ ।
ଆଶିଷ ନନ୍ଦି  (ଜନ୍ମ ୧୯୩୭) ଜଣେ ଭାରତୀୟ ରାଜନୈତିକ ମନସ୍ତତ୍ତ୍ୱବିତ୍, ସମାଜ ତତ୍ତ୍ୱବିତ୍ ଓ ସମାଲୋଚକ  । କ୍ଲିନିକାଲ୍ ମନୋସ୍ତତ୍ତ୍ୱରେ ପ୍ରଶିକ୍ଷଣ ପରେ ନନ୍ଦି ୟୁରୋପୀୟ ଉପନିବେଶବାଦ, ବିକାଶ, ଆଧୁନିକତା, ସେକ୍ୟୁଲାର୍ ବାଦ, ହିନ୍ଦୁତ୍ୱ, ବିଜ୍ଞାନ, ଓ ପ୍ରଯୁକ୍ତିବିଦ୍ୟା ଇତ୍ୟାଦିର ତାତ୍ୱିକ ସମାଲୋଚନା ପ୍ରଦାନ କରିଛନ୍ତି । ସେ ପରମ୍ପରା ଓ ବିଶ୍ୱମାନବବାଦ ସମ୍ପର୍କରେ ବିକଳ୍ପ ତାତ୍ୱିକ ଅବଧାରଣାର ସୂତ୍ରପାତ ମଧ୍ୟ କରିଛନ୍ତି । ଏହା ଛଡା ଭାରତୀୟ ବ୍ୟବସାୟିକ ସିନେମା ଓ ରାଷ୍ଟ୍ର ଓ ହିଂସାର ମୌଳିକ ବିଶ୍ଳେଷଣ ଓ ବର୍ଣ୍ଣନା ମଧ୍ୟ ସେ ଦେଇଛନ୍ତି । କର୍ମ ଜୀବନ ସେ ଦିଲ୍ଲୀର ସେଣ୍ଟର୍ ଫର୍ ଦ ଷ୍ଟଡି ଅଫ୍ ଡେଭଲପିଂଗ୍ ସୋସାଇଟିଜ୍  (ସି.ଏସ୍.ଡି.ଏସ୍.)ରେ ଅନେକ ବର୍ଷ ପର୍ଯ୍ୟନ୍ତ ସିନିଅର୍ ଫେଲୋ ଓ ନିର୍ଦ୍ଦେଶକ ଥିଲେ  । ସେ ବର୍ତ୍ତମାନ ସେଠାରେ ସିନିଅର୍ ଅନରାରି ଫେଲୋ ଅଛନ୍ତି । ଏହା ଛଡା ସେ ଦିଲ୍ଲୀସ୍ଥ କମିଟି ଫର୍ କଲଚରାଲ୍ ଚଏସେଜ୍ ଆଣ୍ଡ୍ ଗ୍ଲୋବାଲ୍ ଫ୍ୟୁଚର୍ସ୍ର ଚେଆର୍ପସନ୍ର ଭୂମିକା ମଧ୍ୟ ତୁଲାନ୍ତି । କିଛି ବହି ୧୯୮୦ - କ୍ରିଏଟିଭିଟି ଏଣ୍ଡ୍ ଅଥେଣ୍ଟିସିଟି ଇନ୍ ଟୁ ଇଣ୍ଡିଆନ୍ ସାଇଣ୍ଟିଷ୍ଟ୍ସ୍ । ନୂଆ ଦିଲ୍ଲୀ: ଆଲାଏଡ୍. ଦିଲ୍ଲୀ:ଅକ୍ସ୍ ଫର୍ଡ୍ ୟୁନିଭର୍ସିଟି ପ୍ରେସ୍, ୧୯୯୫ । ୧୯୮୩   ଦ ଇଣ୍ଟିମେଟ୍ ଏନେମି: ଲସ୍ ଆଣ୍ଡ୍ ରିକଭରି ଅଫ୍ ସେଲ୍ଫ୍ ଅଣ୍ଡର୍ କଲୋନିଆଲିଜମ୍ । ଦିଲ୍ଲୀ: ଅକ୍ସ୍ ଫର୍ଡ୍ ୟୁନିଭର୍ସିଟି ପ୍ରେସ୍ ୧୯୮୩, ୧୯୮୮ । ୧୯୮୯   ଦ ଦାଓ ଅଫ୍ କ୍ରିକେଟ୍: ଅନ୍ ଗେମ୍ସ୍ ଅଫ୍ ଡେଷ୍ଟିନି ଆଣ୍ଡ୍ ଦ ଡେଷ୍ଟିନି ଅଫ୍ ଗେମ୍ସ୍ । ନୂଆ ଦିଲ୍ଲୀ ଓ ନ୍ୟୁ ୟର୍କ୍: ଭାଇକିଙ୍ଗ୍, ୧୯୮୯ ଏବଂ ନୂଆ ଦିଲ୍ଲୀ ଓ ନ୍ୟୁ ୟର୍କ୍: ପେଂଗୁଇନ୍, ୧୯୮୯ । ୧୯୯୪   ଦ ଇଲ୍ଲିଜେଟିମାସୀ ଅଫ୍ ନାଶନାଲିଜିମ୍: ରବିନ୍ଦ୍ରନାଥ ଟାଗୋର୍ ଆଣ୍ଡ୍ ଦ ପଲିଟିକ୍ସ ଅଫ୍ ସେଲ୍ଫ୍ । ଦିଲ୍ଲୀ: ଅକ୍ସ୍ ଫର୍ଡ୍ ୟୁନିଭର୍ସିଟି ପ୍ରେସ୍, ୧୯୯୪ । ୧୯୯୫ - ଦ ସ୍ୟାଭେଜ୍ ଫ୍ରଏଡ୍ ଆଣ୍ଡ୍ ଅଦର୍ ଏସେଜ୍ ଅନ୍ ପସିବଲ୍ ଆଣ୍ଡ୍ ରିଟ୍ରିଭେବଲ୍ ସେଲଭ୍ ସ୍ । ଦିଲ୍ଲୀ ଓ ଲଣ୍ଡନ୍: ଅକ୍ସ୍ ଫର୍ଡ୍ ୟୁନିଭର୍ସିଟି ପ୍ରେସ୍, ୧୯୯୫ ଏବଂ ପ୍ରିନ୍ସଟନ୍, ନ୍ୟୁ ଜର୍ସି: ପ୍ରିନ୍ସଟନ୍ ୟୁନିଭର୍ସିଟି ପ୍ରେସ୍, ୧୯୯୫ । ୨୦୦୭ - ଏ ଭେରି ପପୁଲାର୍ ଏକ୍ଜାଇଲ୍ । ନୂଆ ଦିଲ୍ଲୀ: ଅକ୍ସ୍ ଫର୍ଡ୍ ୟୁନିଭର୍ସିଟି ପ୍ରେସ୍, ୨୦୦୭ ।
ଡାଇହାଇଡ୍ରୋଏର୍ଗୋଟାମାଇନ  , ମାଇଗ୍ରେନାଲ୍ ଏକ ବେପାର ନାମ, ହେଉଛି ଏକ ଔଷଧ ଯାହା ଅଧକପାଳି, କ୍ଲଷ୍ଟର ମୁଣ୍ଡବିନ୍ଧା ଏବଂ ଅତ୍ୟଧିକଔଷଧ ସେବନ ଜନିତ ମୁଣ୍ଡବିନ୍ଧାର ଚିକିତ୍ସା ପାଇଁ ବ୍ୟବହୃତ ହୁଏ । ଅଧକପାଳିଚିକିତ୍ସା କରିବାରେ ଏହାର ଏକ ବିଶେଷ ଲାଭ ଅଛି । ଏହା ନାକ ମାଧ୍ୟମ ସ୍ପ୍ରେ କିମ୍ବା ଇଞ୍ଜେକସନଦ୍ୱାରା ବ୍ୟବହୃତ ହୋଇପାରେ । ଏହି ଔଷଧର ପ୍ରଭାବ ୫ରୁ ୩୦ ମିନିଟ୍ ମଧ୍ୟରେ ଆରମ୍ଭ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉଚ୍ଚ ରକ୍ତଚାପ, ମୁହଁ ଲାଲ ଦେଖାଯିବା, ଝାଳ ବୋହିବା, ଅଇ ଲାଗେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ମାୟୋକାର୍ଡିଆଲ୍ ଇସକେମିଆ, ଷ୍ଟ୍ରୋକ, ଅନିୟମିତ ହୃତ୍‌ ସ୍ପନ୍ଦନ ଏବଂ ଏର୍ଗୋଟିଜିମ ହୋଇପାରେ । ଗର୍ଭାବସ୍ଥାରେ, ଯକୃତ କିମ୍ବା ବୃକ୍‌କ ଜନିତ ସମସ୍ୟା କିମ୍ବା ରକ୍ତନଳୀ ରୋଗରେ ବ୍ୟବହାର କରିବାକୁ ସୁପାରିଶ କରାଯାଏ ନାହିଁ । ଏହା ଏର୍ଗୋଟାମାଇନର ଏକ ଉତ୍ପାଦକ । ଏହା ସେରୋଟୋନୋନ, ଡୋପାମିନ ଓ ଆଡ୍ରେନର୍ଜିକ ଅଭିଗ୍ରାହକ ବା ରିସେପ୍ଟରଗୁଡ଼ିକୁ ସକ୍ରିୟ କରିଥାଏ । ଡାଇହାଇଡ୍ରୋଏର୍ଗୋଟାମାଇନ ପ୍ରଥମେ ୧୯୪୩ ମସିହାରେ ତିଆରି ହୋଇଥିଲା ଏବଂ ସେବେଠାରୁ ସେ ଚିକିତ୍ସା ବ୍ୟବହାରରେ ଅଛି । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ଏହାର ଏକ ମାତ୍ରା ଇଞ୍ଜେକସନର ମୂଲ୍ୟ ପ୍ରାୟ ୪୫ ଡଲାର ଏବଂ ୨୦୨୧ ସୁଦ୍ଧା ନାକ ସ୍ପ୍ରେର ମୂଲ୍ୟ ୩୭୦ ଡଲାର ରହିଛି । ୨୦୧୦ ଦଶକଠାରୁ ଏହା ଟ୍ରିପଟାନ୍ସ ଅପେକ୍ଷା କମ୍ ବ୍ୟବହୃତ ହେଉଛି ।
ନ ନାଟକୀୟ ବ୍ୟକ୍ତିତ୍ୱ ରୋଗ  (ହିଷ୍ଟ୍ରିଓନିକ୍ ବ୍ୟକ୍ତିତ୍ୱ ରୋଗ  ) ହେଉଛି ଏକ ବ୍ୟକ୍ତିତ୍ୱ ବିକାର ଯେଉଁଥିରେ ଅତ୍ୟଧିକ ଭାବପ୍ରବଣତା ଏବଂ ଧ୍ୟାନ ଖୋଜୁଥିବା ଆଚରଣର ଦୀର୍ଘକାଳୀନ ଢାଞ୍ଚା ଦେଖାଯାଏ  । ଏହା ଶୈଶବ ପ୍ରାରମ୍ଭରୁ ଆରମ୍ଭ ହୁଏ ଏବଂ ଏକାଧିକ ପରିସ୍ଥିତିରେ ଘଟେ । ପ୍ରଲୋଭନକାରୀ, ଚିତ୍ତାକର୍ଷକ କିମ୍ବା ନାଟକୀୟ କ୍ରିୟା ପାରସ୍ପରିକ ଭାବରେ ବର୍ଣ୍ଣନା କରାଯାଇପାରେ ପ୍ରଭାବିତ ବ୍ୟକ୍ତିମାନଙ୍କର ମଧ୍ୟ ଏକ ରୂପାନ୍ତର ରୋଗ ହୋଇପାରେ । ଏହାର କାରଣ ଜଣା ନାହିଁ ଯଦିଓ ଜେନେଟିକ ଏବଂ ପରିବେଶଗତ କାରଣ ହୋଇପାରେ । ରୋଗ ନିର୍ଣ୍ଣୟ ନିମନ୍ତେ ଲକ୍ଷଣଗୁଡିକ ଏପରି ଏକ ଡିଗ୍ରୀର ହୁଏ ଯାହା ଦୁର୍ବଳତା ସୃଷ୍ଟି କରିଥାଏ ଏବଂ ଏକ ବ୍ୟକ୍ତିତ୍ୱ ସ୍ୱାଭାବିକତାର ବାହାରେ ଥାଏ । ଏହା ଏକ କ୍ଲଷ୍ଟର ବି ବ୍ୟକ୍ତିତ୍ୱ ରୋଗ । ଏହାର ଚିକିତ୍ସାରେ ପରାମର୍ଶ କିମ୍ବା ଅନ୍ତର୍ନିହିତ-ଆଧାରିତ ଥେରାପି  ଦିଆଯାଏ । ଏହି ରୋଗ ପାଇଁ ଔଷଧ ବ୍ୟବହୃତ ହୁଏ ନାହିଁ କିନ୍ତୁ ସଂପୃକ୍ତ ସମସ୍ୟା ଗୁଡ଼ିକର ଚିକିତ୍ସା ପାଇଁ ବ୍ୟବହୃତ ହୋଇପାରେ । ଏହି ରୋଗ ଯୁକ୍ତରାଷ୍ଟ୍ରର ପ୍ରାୟ ୧.୮% ଲୋକଙ୍କୁ ପ୍ରଭାବିତ କରିବ ବୋଲି ଆକଳନ କରାଯାଇଛି। ମହିଳାମାନେ ପୁରୁଷଙ୍କ ତୁଳନାରେ ଚାରି ଗୁଣ ଅଧିକ ପ୍ରଭାବିତ ହେଉଛନ୍ତି ଯଦିଓ ଏହା ପୁରୁଷଙ୍କ କ୍ଷେତ୍ରରେ ନିର୍ଣ୍ଣୟ ସମ୍ବବ ନ ହେବା ଯୋଗୁ ହୋଇପାରେ । ଏହା ୧୯୬୮ ମସିହାରେ ଘଟିଥିଲା ଯଦିଓ ଏହାର ଲକ୍ଷଣଗୁଡିକ ୨,୦୦୦ ବର୍ଷ ଅଧିକ ପୂର୍ବରୁ ହିପୋକ୍ରେଟସଦ୍ୱାରା ବର୍ଣ୍ଣନା କରାଯାଇଥିଲା
ଗ୍ରେଗୋରୀ ପାଞ୍ଜି ଅନୁସାରେ ୬ ଜାନୁଆରୀ ବର୍ଷର ଷଷ୍ଠ ଦିବସ ଅଟେ । ବର୍ଷ ଶେଷ ହେବା ପାଇଁ ଆଉ ୩୫୯ ଦିନ ବାକି ଅଛି  ଅଧିବର୍ଷ ଗୁଡ଼ିକରେ ୩୬୦ ଦିନ   ।
ବାଉଁଶ ନଳରେ ତିଆରି ଏକ ପ୍ରକାର ବାଦ୍ୟ । ବଂଶୀ ଦୁଇ ପ୍ରକାର; ଏକ ପ୍ରକାର ବଂଶୀର ଗୋଟିଏ ମୁଣ୍ଡର ରନ୍ଧ୍ରରେ ଫୁଙ୍କିବାକୁ ହୁଏ, ଯାହାକୁ ରାଧା ବଂଶୀ କୁହାଯାଏ ଏବଂ ଅନ୍ୟ ବଂଶୀର ପାର୍ଶ୍ୱସ୍ଥ ଛିଦ୍ରକୁ ଓଠ ପାଖେ ସ୍ପର୍ଶ କରି ସେ ରନ୍ଧ୍ରରେ ତୀର୍ଯ୍ୟଭାବରେ ପୁଙ୍କିବାକୁ ହୁଏ, ଯାହାକୁ କୃଷ୍ଣ ବଂଶୀ କୁହାଯାଏ । ପୌରାଣିକ ମତେ ଶ୍ରୀକୃଷ୍ଣଙ୍କର ବଂଶୀନାଦ ଶୁଣିଲେ କ୍ରମାନ୍ୱୟରେ ଉଚ୍ଚାଟନ, ସ୍ତମ୍ଭନ, ବଶୀକରଣ ଓ ମୋହନ ଏହି ଚାରି ଅବସ୍ଥା ଜାତ ହୁଏ ଏହି ଅବସ୍ଥା ଅନୁସାରେ ଗୋପ କନ୍ୟାମାନଙ୍କର ବିଭିନ୍ନ ଶ୍ରେଣୀ ବିଭାଗ କରାହୋଇଅଛି ଯଥା: ବେଦକନ୍ୟା, ଦେବକନ୍ୟା, ମୁନିକନ୍ୟା ଓ ବ୍ରଜକନ୍ୟା । ପ୍ରଥମ ବଂଶୀ ଉଚ୍ଚାଟନ, ପ୍ରକାଶ ବେଦକନ୍ୟା ଗଣ ସ୍ତମ୍ଭନନାଦେ ବଂଶୀ ଶୁଣି, ଉଦିତ ଦେବତା ନନ୍ଦିନୀ ବଶୀକରଣ ନାଦ ବଂଶୀ, ତହୁଁ ସମ୍ଭୁତ ମୁନି ଅଂଶୀ ମୋହନନାଦେ ୟେ ମରଲୀ, ତହୁଁ ବିଦିତ ବ୍ରଜବାଳୀ   ଭୂପତି. ପ୍ରେମପଞ୍ଚାମୃତ କୃଷ୍ଣାବତାରରେ ନନ୍ଦନନ୍ଦନ ଶ୍ରୀକୃଷ୍ଣ କେତେବେଳେ ଓ କାହାଠାରୁ ବଂଶୀଟି ପାଇଲେ ଓ ବଜାଇବା ଶିକ୍ଷା କରିଥିଲେ ସେ ସମ୍ପର୍କରେ ଶ୍ରୀମଦ୍ ଭାଗବତରେ କିଛି ଦେଖାଯାଏ ନାହିଁ । ତେବେ ବୈଷ୍ଣବମାନଙ୍କ ମତରେ ସୃଷ୍ଟି ଆରମ୍ଭରେ ପିତାମହ ବ୍ରହ୍ମା ଦେବଗଣଙ୍କୁ ନେଇ ସହସ୍ର ବର୍ଷ ବ୍ୟାପୀ ଏକ ଯାଗ କରିଥିଲେ । ଯାଗ ଶେଷରେ ସେହି ଯଜ୍ଞକୁଣ୍ଡରୁ ଏକ ବାଂଶ  (ବାଉଁଶ ଗଛ) ସୃଷ୍ଟିହେଲା  । ପଚିଶ ପବ ଦୈର୍ଘ୍ୟ ବିଶିଷ୍ଟ ଏହି ବାଂଶରୁ ପ୍ରଥମେ ବିଭିନ୍ନ ଦେବତା ପାଇଁ ଧନୁ ତିଆରି ହେଲା । ନଅପବରେ କୋଦଣ୍ଡ ଧନୁ ସାତପବରେ ପିନାକ ଧନୁ ପାଞ୍ଚପବରେ ସାରଙ୍ଗ ଧନୁ ଓ ତିନିପବରେ ଗାଣ୍ଡିବ ଧନୁ ନିର୍ମିତ ହେବାପରେ ଶେଷ ଏକପବରେ ବେଦବ୍ରହ୍ମା କୃଷ୍ଣାବତାର ପାଇଁ ଏହି ବଂଶୀ ତିଆରି କରିଥିଲେ । ବୈଷ୍ଣବୀୟ ସାହିତ୍ୟଗୋବିନ୍ଦ ଲୀଳାମୃତର ବର୍ଣ୍ଣନା ଅନୁଯାୟୀ ରାମକୃଷ୍ଣ ବେନିଭାଇ ଗୋଚାରଣ ପାଇଁ ଯିବାପୂର୍ବରୁ ଏ ସମ୍ପର୍କରେ ପ୍ରଶିକ୍ଷଣ ପାଇଁ ଗୋପର ବିଶିଷ୍ଟ ଗୋପାଳ ଗୋବର୍ଦ୍ଧନ ମହାମଲ୍ଲ ମହାଭୋଇଙ୍କ ନିକଟକୁ ଯାଇଥିଲେ । ବଣରେ ଗାଈ ଚରାଇବାକୁ ହେବ ସେ ସମ୍ପର୍କରେ ପରାମର୍ଶ ଦେବା ସହ ମହାଭୋଇ କୃଷ୍ଣଙ୍କୁ ଗୋଟିଏ ଶିଙ୍ଗା, ହଳେ କଠଉ, ବାଘନଖୀ ମାଳି, ନଅପବ ଥିବା ଗୋଟିଏ ଲଉଡି ଓ ଏକ ବେଣୁ ପ୍ରଦାନ କରିଥିଲେ । କିନ୍ତୁ ହରିବଂଶ ଓ ବ୍ରହ୍ମବୈବର୍ତ୍ତ ପୁରାଣ ମତରେ ପ୍ରଳୟ କାଳରେ ଏ ବେଣୁ ବରୁଣଙ୍କ ନିକଟରେ ସଂରକ୍ଷିତ ଥିଲା । ବୃନ୍ଦାବନରେ ଗୋପୀଙ୍କ ସହିତ ରାସଲୀଳା ପାଇଁ ସମ୍ମୋହକ ଅସ୍ତ୍ରଭାବେ ବ୍ରହ୍ମା ଏହାକୁ କୃଷ୍ଣଙ୍କୁ ପ୍ରଦାନ କରିଥିଲେ । ଏହିବଂଶୀ ପାଞ୍ଚପ୍ରକାର ଅଳାବେଣୀ ଖୁରଲୀ ମୁରଲୀ: କବି ଗୌରାଙ୍ଗଚରଣଙ୍କ ଶ୍ରୀକୃଷ୍ଣ ଲୀଳାକାବ୍ୟରେ ବତିଶ ଅଙ୍ଗୁଳ ଷଡରନ୍ଧ୍ର ବିଶିଷ୍ଟ ଜମ୍ଭୁନଦ ରତ୍ନବନ୍ଧ ଜଡ଼ିତ ବଂଶୀକୁ ମୁରଲୀ କୁହାଯାଏ ସୁରଲୀ: ବତିଶ ଅଙ୍ଗୁଳ ଦୈର୍ଘ୍ୟ ଓ ପଞ୍ଚରନ୍ଧ୍ର ବିଶିଷ୍ଟ । ଦୁଇରନ୍ଧ୍ରରେ ଯନ୍ତ୍ରବନ୍ଧ ଦିଆଯାଇଥାଏ । ଯମୁନାଘାଟରେ ନଟନାଗର ଏହି ମୁରଲୀ ବଜାଇ ହୁନ୍ଦର କରନ୍ତି ବଂଶୀ: ଷୋଳ ଅଙ୍ଗୁଳ ଓ ସପ୍ତରନ୍ଧ୍ରଯୁକ୍ତ ତିନିରନ୍ଧ୍ରରେ କଳକ ନଳି । ବଶ କରୁଥିବାରୁ ତାର ନାମ ବଂଶୀ । ତିନିସ୍ୱରରେ ବଂଶୀବାଦନ କଲେ ତ୍ରିଭୁବନବାସୀ ମଦନଜ୍ୱାଳାରେ ଘାରି ହୁଅନ୍ତି । ଆଠ ଆଙ୍ଗୁଳ ବିଶିଷ୍ଟ ଖୁରଲୀରେ ଦଶଗୋଟି ମଣ୍ଡଳାକାର ରନ୍ଧ୍ର, ଯେତେବେଳେ କୃଷ୍ଣ ଗାଈ ନେଇ ଯାଆନ୍ତି ସେତେବେଳେ ଏହି ଖୁରଲୀ ବଜାନ୍ତି । ପଞ୍ଚରନ୍ଧ୍ର ଦୁଇଯନ୍ତ୍ରଯୁକ୍ତ ଅଳାବେଣୁ ବଜାନ୍ତି ଗୋପାଳ ବାଳକଙ୍କ ସହ କ୍ରୀଡାକୌତୁକ ସମୟରେ । ଭକ୍ତି ରସାମୃତ ସିନ୍ଧୁରେ କିନ୍ତୁ ଦ୍ୱାଦଶାଙ୍ଗୁଳ ଓ ଛଅଟି ଛିଦ୍ରଯୁକ୍ତକୁ ପରିକାଶ୍ୟ ବେଣୁ , ଦ୍ୱିହସ୍ତ ପରିମିତ ଚାରିରନ୍ଧ୍ରଯୁକ୍ତକୁ ମନୋହାରିଣୀ ମୁରଲୀ ଓ ସପ୍ତଦଶାଙ୍ଗୁଳ ନଅଟି ଛିଦ୍ରଯୁକ୍ତକୁ ବଶକାରିଣୀ ବଂଶୀ ବୋଲି କୁହାଯାଏ । ବାଂଶରୁ ତିଆରି ବଂଶୀକୁ ଆନନ୍ଦିନୀ, ସ୍ୱର୍ଣ୍ଣନିର୍ମିତ ବଂଶୀକୁ ଆକର୍ଷଣୀ ଓ ମଣିମୟ ବଂଶୀକୁ ସମ୍ମୋହନୀ ବୋଲି କହିଛନ୍ତି । ଶ୍ରୀକୃଷ୍ଣଙ୍କ ବଂଶୀସ୍ୱନ ଶୁଣି ଗୋପୀମାନଙ୍କ ମଧ୍ୟରେ ସ୍ତମ୍ବନ ମୋହନ, ବଶୀକରଣ ଆଦି ଭାବ ଜାଗ୍ରତ ହେଉଥିଲା ଏହି ବଂଶୀସ୍ୱନରେ ଶ୍ରୀକୃଷ୍ଣ ତ୍ରିଭୁବନକୁ ମୋହିତ କରିପାରୁଥିଲା ।
ମନମୋହନ ମହାପାତ୍ରଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ଭିନ୍ନ ସମୟ ୧୯୯୨ ମସିହାରେ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରଟି ଜାତୀୟ ପୁରସ୍କାର ପାଇଥିଲା ।
କୃଷ୍ଣା କାବେରୀ ୧୯୯୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର ।ଏହା ପ୍ରଶାନ୍ତ ନନ୍ଦଙ୍କ ନିର୍ଦ୍ଦେଶନାରେ ନିର୍ମିତ ହେଇଥିଲା ।
ଅପ୍ରେଲ ମାସ ଜୁଲିଆନ ଓ ଗ୍ରେଗୋରିଆନ କ୍ୟାଲେଣ୍ଡରରେ ବର୍ଷର ଚତୁର୍ଥ ମାସ । ଲାଟିନ୍‌ ଶବ୍ଦ ଏପ୍ରିଲିସ୍‌ରୁ ଅପ୍ରେଲ ମାସର ନାମକରଣ କରାଯାଇଛି ।
ଆଡେଫୋଭିର, ଏକ ବେପାର ନାମ ହେପସେରା, ହେଉଛି କ୍ରନିକ ହେପାଟାଇଟିସ୍ ବି ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ୧୧ ବର୍ଷରୁ ଅଧିକ ବୟସର ରୋଗୀଙ୍କ ପାଇଁ ଏହା ବ୍ୟବହୃତ ହୋଇପାରେ । ଲାମିଭୁଡାଇନ୍ ଔଷଧକୁ ପ୍ରତିରୋଧ ହେଉଥିବା ଲୋକମାନଙ୍କ ମଧ୍ୟରେ ଏହା ପ୍ରଭାବଶାଳୀ ହୋଇପାରେ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଦୁର୍ବଳତା, ତରଳ ଝାଡ଼ା, ପେଟରେ ଅସୁବିଧା, ମୁଣ୍ଡବିନ୍ଧା, ବାନ୍ତି, ଏବଂ ବୃକ୍‌କ ସମସ୍ୟା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ହାଡ ଭଙ୍ଗା, ଯକୃତ ସମସ୍ୟା ଏବଂ ଅଗ୍ନାଶୟ ପ୍ରଦାହ ହୋଇପାରେ। ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଏହା ଏକ ନ୍ୟୁକ୍ଲିଓଟାଇଡ୍ ଆନାଲଗ ରିଭର୍ସ-ଟ୍ରାନ୍ସକ୍ରିପଟେଜ୍ ଇନହିବିଟର   । ୨୦୦୨ ମସିହାରେ ଯୁକ୍ତରାଷ୍ଟ୍ର ଏବଂ ୨୦୦୩ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଆଡେଫୋଭିର ଅନୁମୋଦିତ ହୋଇଥିଲା। ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ। ଯୁକ୍ତରାଜ୍ୟରେ ଏକ ମାସର ଔଷଧ ୨୦୨୧ ସୁଦ୍ଧା ମୂଲ୍ୟ ୨୫୦ ପାଉଣ୍ଡ ଖର୍ଚ୍ଚ ହୋଇଥାଏ। ଯୁକ୍ତରାଷ୍ଟ୍ରରେ ଏହି ରାଶି ପ୍ରାୟ ୮୦୦ ଡଲାର ଅଟେ।
ଇନସ୍ଟାଣ୍ଟ ଖିଚଡି ହେଉଛି ଜଣେ ଭାରତୀୟ ସାଇଟକମ୍ ଯାହା ଷ୍ଟାର ୱ।ନରେ ୧ ଜୁଲାଇ ୨୦୦୫ରୁ ୭ ଅଗଷ୍ଟ ୨୦୦୫ରେ ପ୍ରସାରିତ ହୋଇଥିଲା । ଏହି ଧାରାବାହିକଟି ଚ୍ୟାନେଲ୍ରେ ପ୍ରସାରିତ ହୋଇଥିଲା । ଏହି ଶୋ ଏକ ଚଳଚ୍ଚିତ୍ରରେ ନିର୍ମିତ ହୋଇଛି: ଖିଚିଡି: ଚଳଚ୍ଚିତ୍ର । ଭୂଖଣ୍ଡ ଏହି କ୍ରମରେ ମୁମ୍ବାଇରେ ରହୁଥିବା ମିଳିତ ପରିବାରର ଏକ ବିଚିତ୍ର ଗୁଜରାଟୀର ଚିତ୍ରଣ କରାଯାଇଛି । ଏହି ପରିବାର ବୃଦ୍ଧ ତୁଲସିଦାସ ପାରେଖଙ୍କଦ୍ୱାରା ପରିଚାଳିତ ଏବଂ ତାଙ୍କ ବଂଶଧରଙ୍କୁ ନେଇ ସେ ଏକ ସ୍ଥାନୀୟ କାର୍ନିଭାଲରେ ଅର୍ଜନ କରିଥିଲେ । ପ୍ରଥମ ଅନୁଭାଗରେ, ବିଶେଷତ ପ୍ରାରମ୍ଭିକ ଏପିସୋଡ୍, ପରିବାରର ମୂର୍ଖ ସଦସ୍ୟମାନଙ୍କ ଉପରେ ଧ୍ୟାନ ଦିଅନ୍ତି, ଯେଉଁମାନେ କେବଳ ପରସ୍ପରଠାରୁ ଅଲଗା ହେବାକୁ ଇଚ୍ଛାଦ୍ୱାରା ଏକତ୍ରିତ ହୋଇଥିଲେ । ଯେହେତୁ ପିତୃପୁରୁଷ ସେମାନଙ୍କୁ ନିଜ ଘର ବିକ୍ରୟ କରିବାକୁ ଏବଂ [ଆଣବିକ ପରିବାର]ରେ ଅଲଗା ହେବାକୁ ଅନୁମତି ଦିଅନ୍ତି ନାହିଁ, ତେଣୁ ସେ ଆଶା କରନ୍ତି ଯେ ସେ ତାଙ୍କ ମନ ପରିବର୍ତ୍ତନ କରିବେ କିମ୍ବା ଦେହାନ୍ତ କରିବେ । ପରିଶେଷରେ, ସେମାନେ ଏକ ମୃତ ମାଉସୀ ଛାଡିଯାଇଥିବା ଏକ ବଡ଼ ଘରକୁ ଚାଲିଗଲେ । ଯେତେବେଳେ ସେମାନେ ସେମାନଙ୍କର ପୁରୁଣା ସମ୍ପତ୍ତିରେ ତେଲ ଆବିଷ୍କାର କରନ୍ତି, ସେମାନେ ରାତାରାତି କୋଟିପତି ହୁଅନ୍ତି  ଦ୍ୱିତୀୟ ଅନୁଭାଗରେ ଏକ ବୁର୍ଜୁୟା  ପରିବାରର ହାସ୍ୟାସ୍ପଦ ଚିତ୍ରଗୁଡ଼ିକ ଚିତ୍ରିତ ହୋଇଛି ଯାହାକି ସେମାନଙ୍କର ନୂତନ ସନ୍ଧାନ ପ୍ରାପ୍ତ ଧନ ସହିତ ଉଚ୍ଚ ସମାଜରେ ନିଜକୁ ସମାଧାନ କରିବାକୁ ଚେଷ୍ଟା କରୁଛି  ସେମାନେ ସୁପର-ଧନୀମାନଙ୍କ ଜୀବନକୁ ବଞ୍ଚାଇବାକୁ ଚେଷ୍ଟା କରି ନିଜସ୍ୱ ବିଚିତ୍ର ଉପାୟରେ ଜୀବନଯାପନ କରନ୍ତି  ଭୂମିକା ଅନଙ୍ଗ ଦେଶାଇ ତୁଲସୀଦାସ ପାରେଖ ଏ.କେ.ଏ. ଭାବରେ ବାବୁଜୀ ରାଜୀବ ମେହେଟ୍ଟା ପ୍ରଫୁଲ୍ଲ ତୁଲସିଦାସ ପାରେଖ ଭାବରେ ସୁପ୍ରିୟା ପାଠକ୍ ହାନସା ପ୍ରଫୁଲ୍ ପାରେଖ ଭାବରେ ଭନ୍ଦନା ପଠକ ଜଣେ ଜୟଶ୍ରୀ ଭାରତ ପାରେଖ ଜାମନାଦାସ ମାଜେଥିଆ ହିମାନସୁ ଚନ୍ଦ୍ରକାନ୍ତ ସେଠ୍ ଭାବରେ ରିଚା ଭଦ୍ରା ପ୍ରଫୁଲ୍ ପାରେଖ ଭାବରେ ୟଶ ମିତ୍ତଲ ଜ୍ୟାକି ଭରତ ପାରେଖ ଭାବରେ ଅମିତ ଭର୍ମା ରାଜୁ ତୁଲସିଦାସ ପାରେଖ ଟିନା ପାରେଖ ମେଲିସା ରାଜୁ ପାରେଖ ଭାବରେ ଆମି ତ୍ରିବେଦୀ ମେରା ତୁଲସିଦାସ ପାରେଖ ଭାବରେ ଆର୍ଯ୍ୟ ରାୱଲ୍ ହେରା ତୁଲସିଦାସ ପାରେଖ ଭାବରେ କମଲେଶ ଓଜା ଭବଶ କୁମାର ଭାବରେ ଆତିଶ କାପଡିଆ ଜିଗ୍ନେଶ ଭାବରେ ଗିରିଶ ସାହଦେବ ପରମିନ୍ଦର ସିଂ ଭାବରେ ଅନୋକି ଶ୍ରୀବାସ୍ତବ ପରମିନ୍ଦର ହିମାନସୁ ସେଠ୍ ଭାବରେ ମିଠା ନାୟକ ମାଧୁରୀ ଭାବରେ ଲିଲି ପଟେଲ ତିଭାରିବେନ୍ ପାରେଖ ବଡ଼ ମାଆ ଭାବରେ ଡିନାର୍ କଣ୍ଟ୍ରାକ୍ଟର ଶ୍ରୀ ମେହେଟ୍ଟା ଭାବରେ ଦୃଶ୍ୟମାନ ଅତିଥି ଆଞ୍ଚଲ ଦ୍ୱିବେଦୀ ସାବିତ୍ରୀ ଭାବରେ କିଶୱର୍ ମର୍ଚାଣ୍ଟ ରାମ୍ଭା ଭାବରେ ଡେଲନାଜ ଇରାନୀ ଶାହନାଜ ଭାବରେ ଆପାରା ମେହେଟ୍ଟା ସନ୍ଧ୍ୟା ଭାବରେ ଦେଭେନ ଭୋଜାନି  'ଭୋଡକା'  ଜିନି ଭାବରେ ଦିଶା ଭାକାନି ନିଶା ଭାବରେ ସଚିନ୍ ଶ୍ରଫ୍ ପ୍ରଣୟ ଭାବରେ ପୁରସ୍କାର ଏବଂ ନାମାଙ୍କନ ଭାରତୀୟ ଟେଲି ପୁରସ୍କାର
ନୱାନଶାହର ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ପଞ୍ଜାବର ନୱନ୍ଶହ୍ର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନୱାନଶାହର ସହରର ମୋଟ ଜନସଂଖ୍ୟା ୧୮୧୦୬ ଅଟେ । ସେଥି ମଧ୍ୟରୁ ୫୨.୬୫% ଜଣ ପରୁଷ ହୋଇଥିବା ବେଳେ ୪୭.୩୫% ଜଣ ନାରୀ ଅଟନ୍ତି । ନୱାନଶାହରର ସାକ୍ଷରତା ହାର ୬୮.୧୩% ଅଟେ । ଏହା ଜାତୀୟ ହାରଠାରୁ ୩.୨୯% ପ୍ରତିଶତ କମ ଅଟେ । ସେଥିରୁ ୩୮.୨୦% ପ୍ରତିଶତ ପୁରୁଷ ଓ ୨୯.୯୨% ନାରୀ ଅଟନ୍ତି । ୧୨.୧୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ପଞ୍ଜାବୀ ନୱାନଶାହରର ସରକାରୀ ଭାଷା ଅଟେ ।
କେମନ୍ ଦ୍ୱୀପପୁଞ୍ଜ   କାରିବିଆନ ସାଗରର ପଶ୍ଚିମରେ ଅବସ୍ଥିତ ଏକ ବ୍ରିଟିଶ ବୈଦେଶିକ କ୍ଷେତ୍ର ଅଟେ ।
ସୁଭୋରେକ୍ସାଣ୍ଟ, ଏକ ବେପାର ନାମ ବେଲଭୋମ୍ରା, ହେଉଛି ଏକ ଔଷଧ ଯାହା ନିଦ୍ରାହୀନତା, ଶୟନ କରିବାକୁ ସମସ୍ୟା ଓ ଶୋଇରହିବା ଅସୁବିଧା ନିମନ୍ତେ ଚିକିତ୍ସା କରିବାରେ ବ୍ୟବହୃତ ହୁଏ । ଏହା ଅତି କମରେ ଏକ ବର୍ଷ ପାଇଁ ପ୍ରଭାବଶାଳୀ ହୋଇପାରେ । ଶୋଇବାର ଅଧ ଘଣ୍ଟା ପୂର୍ବରୁ ଏହାକୁ ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଭାବ, ମୁଣ୍ଡବିନ୍ଧା, ଅସାଧାରଣ ସ୍ୱପ୍ନ, କାଶ ଏବଂ ଶୁଖିଲା ପାଟି ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଅପବ୍ୟବହାର, ନିଦ୍ରା ପକ୍ଷାଘାତ, ଆତ୍ମହତ୍ୟା, ଚିନ୍ତା ଏବଂ କମ୍ ଗାଡି ଚଳାଇବା କ୍ଷମତା ହୋଇପାରେ। ଗର୍ଭଧାରଣ ଏବଂ ସ୍ତନ୍ୟପାନରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ଡୁଆଲ୍ ଓରେକ୍ସିନ୍ ରିସେପ୍ଟର ଆଣ୍ଟାଗୋନିଷ୍ଟ   ଔଷଧ । ୨୦୧୪ ମସିହାରେ ଯୁକ୍ତରାଷ୍ଟ୍ର, ଏବଂ ୨୦୧୮ ମସିହାରେ କାନାଡାରେ ଚିକିତ୍ସା ବ୍ୟବହାର ପାଇଁ ସୁଭୋରେକ୍ସାଣ୍ଟ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ଏହି ଔଷଧ ପିଛା ୨୦୨୧ ସୁଦ୍ଧା ମାସକୁ ପ୍ରାୟ ୩୮୦ ଡଲାର ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହା ଏକ ଅନୁସୂଚୀତ ଚତୁର୍ଥ ନିୟନ୍ତ୍ରିତ ପଦାର୍ଥ ।
ଡୁରେସ୍ ଆଲବାନିଆର ଦ୍ୱିତୀୟ ବୃହତ୍ତମ ସହର ଏବଂ ବ୍ୟବସାୟ କରିବା ପାଇଁ ଦେଶର ପ୍ରମୁଖ କେନ୍ଦ୍ର ମଧ୍ୟରୁ ଅନ୍ୟତମ  ଏହା ଏକ ବନ୍ଦର ସହର ଏବଂ ଆଡ୍ରିଏଟିକ୍ ସାଗର ଉପକୂଳରେ ଏକ ସମତଳ ସମତଳ ଭୂମିରେ ଅବସ୍ଥିତ
ଅମଲା ଅକ୍କିନେନି ଜଣେ ଭାରତୀୟ କଥାଚିତ୍ର ଅଭିନେତ୍ରୀ, ଭାରତ ନାଟ୍ୟମ ନୃତ୍ୟଶିଳ୍ପୀ ଏବଂ ଜଣେ ପଶୁ କଲ୍ୟାଣ ସମିତର କାର୍ଯ୍ୟକର୍ତ୍ତା । ଅମଲା ପ୍ରାୟତଃ ତେଲୁଗୁ କଥାଚିତ୍ର ଏବଂ ତାମିଲ କଥାଚିତ୍ରରେ ଅଭିନୟ କରିଥିଲେ । ଏହି ସ‌ହ ସେ କିଛି କନ୍ନଡ଼, ମାଲାୟଲମ୍ ଏବଂ ହିନ୍ଦୀ କଥାଚିତ୍ରରେ ମଧ୍ୟ ଅଭିନୟ କରିଥିଲେ । ସେ ଦୁଇଟି ଦକ୍ଷିଣ ଭାରତୀୟ ଫିଲ୍ମ ଫେୟାର ପୁରସ୍କାର ଏବଂ ଗୋଟିଏ ସିନେମାଆ ପୁରସ୍କାର ଜିତିଛନ୍ତି । ଅମଲା ତାଙ୍କ ପତି ନାଗାର୍ଜୁନଙ୍କ ସ‌ହ ହାଇଦ୍ରାବାଦରେ ଅବସ୍ଥାପିତ ଭାରତୀୟ ପଶୁ କଲ୍ୟଣ ବୋର୍ଡ଼ର ମାନ୍ୟତା ପ୍ରାପ୍ତ ବ୍ଲୁ କ୍ରସ୍ ସଂସ୍ଥାର ସ‌ହ-ସଂସ୍ଥାପକ ଅଟନ୍ତି । ହାଇଦ୍ରାବାଦରେ ଥିବା ଏହା ଏକ ବେସରକାରୀ ସଂସ୍ଥା, ଯାହା ପଶୁମାନଙ୍କର ସଂରକ୍ଷଣ ଏବଂ ଅଧିକାର ପାଇଁ କାମ କରୁଛି । ପ୍ରାରମ୍ଭିକ ଜୀବନ ଅମଲା କଲିକତାରେ ଗୋଟିଏ ବଙ୍ଗଳା ଭାଷାଭାଷୀ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କର ବାପା ଜଣେ ଜଳସେନା ଅଧିକାରୀ ଥିଲା । ରୁକ୍ମଣୀ ଦେବୀ ଅରୁନ୍ଦଲେଙ୍କ ପ୍ରତିଷ୍ଠିତ କାଳାକ୍ଷେତ୍ର ମହାବିଦ୍ୟାଳୟରୁ ସେ ଭାରତ ନାଟ୍ୟମ୍‌ରେ ସ୍ନାତକ ହାସଲ କରିଥିଲେ । ସେ ବିଶ୍ୱସ୍ତରରେ ଅନେକ ମଞ୍ଚରେ ନୃତ୍ୟ ପ୍ରଦର୍ଶନ କରିଥିଲେ । ଟି. ରାଜେନ୍ଦ୍ର ଅମଲାଙ୍କ ଘରକୁ ବୁଲିବାକୁ ଆସିଥିବା ବେଳେ ଅମଲାଙ୍କର ଭାରତ ନାଟ୍ୟମ ନୃତ୍ୟକଳା ବିଷୟରେ ଜାଣିବାକୁ ପାଇଲେ ଏବଂ ସେ ଅମଲାଙ୍କୁ ଏକ ଶାସ୍ତ୍ରୀୟ ନୃତ୍ୟ ଥିବା କଥାଚିତ୍ରରେ ଅଭିନୟ ପାଇଁ ତାଙ୍କ ମାଆଙ୍କୁ ରାଜି କରାଇଥିଲେ । ଏହା ପରେ ଅମଲା ମଧ୍ୟ ସେହି ଚଳଚ୍ଚିତ୍ରରେ ଅଭିନୟ କରିବାକୁ ଆଗ୍ରହ ପ୍ରକାଶ କରିଥିଲେ । ବ୍ୟକ୍ତିଗତ ଜୀବନ ଅମଲା ୧୯୯୨ରେ ତେଲୁଗୁ କଥାଚିତ୍ର ଅଭିନେତା ଅଭିନେତା ଅକ୍କିନେନି ନାଗାର୍ଜୁନଙ୍କୁ ବିବାହ କରିଥିଲେ । ନାଗାର୍ଜୁନ ତାଙ୍କର ପ୍ରଥମ ପତ୍ନୀ ଦଗୁପତ୍ତି ଲକ୍ଷ୍ମୀ ରାମନାୟିଡ଼ୁଙ୍କୁ ୧୯୯୦ରେ ଛାଡ଼ପତ୍ର ଦେଇଥିଲେ । ଅମଲା ଏବଂ ନାଗାର୍ଜୁନଙ୍କର ପୁଅ ଅଖିଳ ୧୯୯୪ରେ ଜନ୍ମଗ୍ରହଣ କରିଥିଲା । ଅମଲା ଅଭିନେତା [[ ଅକ୍କିନେନି ନାଗା ଚୈତନ୍ୟ]]ଙ୍କର ସାବତ ମାଆ । ସମ୍ପୂର୍ଣ୍ଣରୂପେ ତେଲୁଗୁରେ କଥା ହେବା ହେଉଛି ଅମଲାଙ୍କର ଲକ୍ଷ । କଥାଚିତ୍ର ଜୀବନ ଅମଲା ନିର୍ଦ୍ଦେଶକ ଟି. ରାଜେନ୍ଦ୍ରଙ୍କ ନିର୍ଦ୍ଦେଶିତ ତାମିଲ କଥାଚିତ୍ର ମୈଥିଲି ଏନ୍ନାଇ କଥାଲି ଜରିଆରେ ୧୯୮୬ ମସିହାରେ ଅଭିନୟ ଦୁନିଆରେ ପ୍ରବେଶ କରିଥିଲେ । ଏହି ଚଳଚ୍ଚିତ୍ରଟି ଉତ୍ତମ ବ୍ୟବସାୟ କରିଥିଲା ଅନେକ ସଫଳତା ଦେଇଥିଲା ଅମଲାଙ୍କୁ ଏବଂ ତାଙ୍କୁ ରାତାରାତି ପ୍ରସିଦ୍ଧ କରାଇଦେଇଥିଲା । ଏହା ପରେ ପରେ ସେ କମଲ ହାସନ, ନାଗାର୍ଜୁନ, ଭେଙ୍କଟେଶ ଦଗୁପତି, ଚିରଞ୍ଜିବି ଭଳି ଅଭିନେତାଙ୍କ ସ‌ହ ଅନେକ ଚଳଚ୍ଚିତ୍ରରେ କାମ କରିଥିଲେ । ଅମଲା ମାଲାୟଲମ ଚଳଚ୍ଚିତ୍ର ଉଲ୍ଲାଦକମ୍ ପାଇଁ ଦକ୍ଷିଣ ଭାରତୀୟ ଫିଲ୍ମ ଫେୟାର ପୁରସ୍କାରରେ ମାଲାୟଲ ଭାଷା ପାଇଁ ଶ୍ରେଷ୍ଠ ଅଭିନେତ୍ରୀ ସମ୍ମାନ ପାଇଥିଲେ । ୧୯୯୨ରେ ଅମଲା ନାଗାର୍ଜୁନଙ୍କୁ ବିବାହ କରିବା ପରେ ଅଭିନୟ ଜଗତରୁ ବିଦାୟ ନେଇଥିଲେ । ମାତ୍ର ୨୦୧୨ ମସିହାରେ ମୁକ୍ତିଲାଭ କରିଥିବା ତେଲୁଗୁ କଥାଚିତ୍ର ଲାଇଫ୍ ଇସ୍ ବିଉଟିଫୁଲ ଜରିଆରେ ପୁଣିଥରେ ଅଭିନୟ ଜଗତକୁ ଫେରିଥିଲେ । ଏହି ଚଳଚ୍ଚିତ୍ରରେ ସେ ଜଣେ କର୍କଟ ରୋଗୀ ଭାବରେ ଅଭିନୟ କରିଥିଲେ ଏବଂ ତେଲୁଗୁ ଭାଷା ପାଇଁ ଦକ୍ଷିଣ ଭାରତୀୟ ଫିଲ୍ମ ଫେୟାର ପୁରସ୍କାର ଉତ୍ସବରେ ଶ୍ରେଷ୍ଠ ସ‌ହକାରୀ ଅଭିନତ୍ରୀ ଭାବରେ ସମ୍ମାନିତ ହେବା ସ‌ହ ସିନେମାଆ ପୁରସ୍କାରରେ ମଧ୍ୟ ଆକର୍ଷଣୀୟ ଅଭିନୟ ପାଇଁ ପୁରସ୍କୃତ ହୋଇଥିଲେ । ଏହା ପରେ ଅକ୍କିନେନି ପରିବାରଦ୍ୱାରା ନିର୍ମିତ ଚଳଚ୍ଚିତ୍ର ମନମ୍ରେ ଅମଲା ଜଣେ ନୃତ୍ୟ ଶିକ୍ଷିକା ଭାବରେ ଏକ ଛୋଟ ଭୂମିକାରେ ଅଭିନୟ କରିଥିଲେ ।